ועדת הבריאות, כנסת 25, פרוטוקול מספר 134, 2023-12-27 00:00

התרבות והספורט): בוקר טוב, אני מתכבד לפתוח את ועדת החינוך, התרבות והספורט, ישיבת ועדה משותפת עם ועדת הבריאות

התרבות והספורט):  כהרגלנו, ולצערי, בתקופה האחרונה אנחנו שוב משתתפים בצער משפחות הנופלים, שולחים את תנחומינו, מתפללים להחזרתם המהירה של כלל החטופים, ומתפללים לרפואתם ולהחלמתם המהירה של הפצועים

התרבות והספורט):       הדיון המשותף הזה התבקש לאחר מספר דיונים, אני חושב דיונים רבים יותר ממה שהיו בוועדת החינוך ובוועדת הבריאות – שהתנהלו גם בוועדת החינוך, הדיון האחרון שהיה לפני שבועיים, דיון מהיר על פי בקשתו של חבר הכנסת מאיר כהן ששם את הנושא הזה על סדר היום הציבורי

התרבות והספורט):       שמענו אתמול את הבשורה הטובה לאור עבודתו האיתנה של יו"ר ועדת הבריאות חבר הכנסת יוני מישרקי, בעבודה אינטנסיבית מול האוצר על איזשהו מתווה שנרקם למענק לפסיכולוגים החינוכיים

התרבות והספורט):  אני רוצה להגיד בפתח דבריי, כל מענק מבורך הוא טוב, אבל לראות עיניי מדובר אך ורק בפלסטר

התרבות והספורט):  אנחנו לצערנו, נמצאים בתופעה, והמצב של הפסיכולוגים בכלל, והפסיכולוגים החינוכיים בפרט, הוא בכי רע מזה הרבה שנים

התרבות והספורט):       לצערי אני רוצה להגיד שמפתח התקינה לא השתנה מאז 2003 ולכן אנחנו כן נרצה לשמוע גם ממשרד הבריאות וגם ממשרד החינוך מה בכוונתם לעשות? אמרנו את זה בדיון האחרון שיש לנו עכשיו הזדמנות, שהשכר נפתח, לפחות הסכם השכר

התרבות והספורט):  יש פה הזדמנות לפני תקציב 2024 לבוא ולתת באמת שינוי אמיתי

התרבות והספורט):  וכשאני מדבר על הפסיכולוגים החינוכיים ומנסים להפיל את כל העבודה האינטנסיבית על המורות ולהגיד מקרי קצה אני אעביר לפסיכולוגים, אני חושב שבמקביל לטיפול בפסיכולוגים החינוכיים, יש צורך להגדיל גם את המשרות של היועצים החינוכיים, ולתת באמת סדר מלא בכל הסיפור הזה

התרבות והספורט):       אני אסכם ואני אתן אחרי זה ליו"ר ועדת הבריאות להגיד את דברי הפתיחה שלו

התרבות והספורט):  היינו בשבוע שעבר בדימונה, סיור עם ראש העיר בני ביטון, נחשפנו ללא פחות ממהפכה אמיתית בתחום הפסיכולוגי, בפרט הפסיכולוגים החינוכיים, מערך מבורך, ואני, כפי שקראתי כשהוועדה התכנסה שם ואני אומר את זה גם פה בתחילת דבריי, אני חושב שעלינו לאמץ את המתווה, את צורת העבודה שהצליחו לעשות בדימונה

התרבות והספורט):  ואני קורא לכלל הרשויות, ובני, אתה כסגן יו"ר השלטון המקומי של ביבס, ואתמול היה אצלנו גם תומר: אנחנו נתמוך בכם בכל מהלך כזה, ושוב אני מקווה שבמשך הדיון תוכל גם לחשוף לכלל הנוכחים את העבודה הנהדרת שנעשית שם בדימונה

התרבות והספורט):  יוני, בבקשה

יונתן מישרקי: תודה רבה, שלום לכולם

יונתן מישרקי:  אני נוהג לפתוח את ישיבות הוועדה שלנו בוועדת הבריאות בצערנו הרב

יונתן מישרקי:  בבקרים אנחנו מתבשרים על שמות הנופלים, אז כך גם אני אנהג בישיבה הזו

יונתן מישרקי:  אני אבקש להזכיר את שמות החיילים שנפלו שפורסמו הבוקר

יונתן מישרקי:  החייל ירון אליעזר צ'יטיז בן 23 מרעננה; החייל איתי בוטון בן 20 מפתח תקווה; החייל אפריים גכמן בן 21 מנווה דניאל, יהי זכרם ברוך

יונתן מישרקי:  אני מבקש מכאן לשלוח תנחומים בשמי, בשם יושב-ראש ועדת החינוך, בשם חברי הכנסת ושאר הנוכחים למשפחות הנופלים, וכמובן לאחל בהזדמנות הזו רפואה שלמה ומהירה לפצועים

יונתן מישרקי:       אנחנו עסוקים רבות בשבועות האחרונים בנושא של עולם בריאות הנפש

יונתן מישרקי:  בישיבות הוועדה, בדיונים מהירים בהצעות לסדר

יונתן מישרקי:  אני חושב שכל הכנסת עסוקה בזה, אבל זה מתרכז אצלי בוועדה ביתר שאת

יונתן מישרקי:  מערך הטיפול הפסיכולוגי בכלל ובפרט בחינוך, הוא חלק בלתי נפרד מעולמות בריאות הנפש

יונתן מישרקי:  אנחנו עסוקים בזה הרבה וחלק – כמו שאמר ידידי חבר הכנסת יוסי טייב – יש בשורות שיגידו שהם פלסטרים, בכל מקרה אנחנו יודעים לאיפה כולם שואפים, אנחנו רוצים הסכם שכר שיחזיר בחזרה את הפסיכולוגים לשירות הציבורי

יונתן מישרקי:  וכשאני אומר השירות הציבורי הכוונה הכול, בעולם של בריאות, בעולם של חינוך וכו'

יונתן מישרקי:       קיבלנו אתמול תשובה, חלק ממסקנות הדיונים בוועדה שלי, מהאגף הממונה על השכר, דרך נציגתו מאי שנמצאת איתנו גם פה, אנחנו באמת שאלנו את עצמנו בדיונים שהתקיימו כאן בחדר הזה, מה השוני בין השירות הפסיכולוגי החינוכי לבין השירות הפסיכולוגי הבריאותי? המענה הוא אותו המענה שצריך להינתן, מה פתאום פה אתה מגיע עם מענקים וכבר מתקדם להסכם שכר, ופה אתה משאיר את זה כביכול מאחור? וקיבלנו תשובה שבאמת בימים אלו יש משא ומתן אמנם להתקדם עם הסכם השכר, אבל בכל מקרה יש גם כן דיונים לגיבוש מתווה מענקים ייעודי ונקודתי כמו שהיה בעבר בשירות הפסיכולוגי החינוכי

יונתן מישרקי:  אני מברך על כך, אני לא חושב שזה מספיק, אני אומר את זה עכשיו, אנחנו כבר צריכים לחתור להסכם שיכניס את כולם בחזרה

יונתן מישרקי:  אבל משהו, אנחנו מצאים כבר ב-82 ימים בתוך הלחימה הזאת, אנחנו צריכים את המענה הזה

יונתן מישרקי:       אני גם ארצה לשמוע מאנשי המקצוע למה הם רואים שוני בכלל בתוך העולם של השירות הפסיכולוגי? ולמעשה לשם זה התכנסנו, כדי לשמוע על הפתרונות הללו

יונתן מישרקי:  אני מודה לך אדוני יושב-הראש על קיום הישיבה המשותפת הזאת

יונתן מישרקי:  בבקשה אדוני חבר הכנסת מאיר כהן

מאיר כהן: בוקר טוב לכולם, חבר הכנסת טייב וחבר הכנסת מישרקי

מאיר כהן:  אני רק רוצה להעיד פה שהתברכה הכנסת הזאת בחברי כנסת חדשים, חרוצים, תודה רבה על מה שאתם עושים

מאיר כהן:  כבוד גדול לכנסת שהיא נוגעת בעצבים החשופים של החברה הישראלית ברגעים הקשים האלו

מאיר כהן:       אני רוצה להזכיר לכולנו שהאירועים הקשים האלה, שכל העם חווה ובמיוחד החבר'ה מהדרום, מהעוטף, מהיישובים לא רק בעוטף, 40 קילומטר זה המרחק בין העוטף לבין אופקים, והם עברו טלטלה קשה מאוד, בשדרות, באשקלון, ועכשיו אנחנו חווים בצפון טלטלה לא קטנה

מאיר כהן:  אבל האירועים האלה פגשו מערך טיפולים, גם במשרד החינוך, גם במערך הרפואה המדולדל, לעיתים אפילו הופך להיות למשני וזניח, מערך מופרט

מאיר כהן:  מי שיש לו כסף יכול ללכת לשלם 400-500 שקלים לשעה ולקבל טיפול, אבל בעיקר מערך שהמדינה נהגה איתו בהסתר פנים

מאיר כהן:  בהסתר פנים כאילו אוקיי – נמצא איתנו בני ראש עיריית דימונה שהוא עושה גדולות ונצורות בנושא הזה – להזכיר לכם ל-1,000 תלמידים בחינוך הרגיל, בעל-יסודי מגיע פסיכולוג אחד, בבתי הספר היסודיים 500, בחינוך המיוחד 300

מאיר כהן:       עכשיו, מה קרה? מה המציאות? המציאות הפכה, חבריי יושבי ראש-הוועדות, שבמקום שיש כסף אני משער שהורים מרשים לעצמם

מאיר כהן:  במקומות שיש פחות כסף, לא קורה דבר

מאיר כהן:  במקומות שהם פריפריאליים תלוי בראש העיר, במקום שיש לך ראש עיר בטוח, טוב, חזק, שמבין עניין, הוא בא ואומר לך לא מעניין מה נתנו לי, אני הולך להביא מהגורן ומהיקב כמו שבני עושה, ופותח מערך פסיכולוגי שאין כמוהו בארץ, ולא בגלל שגדלתי בדימונה, אני אומר את זה כי אני מכיר את הדבר הזה

מאיר כהן:       כל עוד חייתי בדימונה – אין נביא בעירו

מאיר כהן:  אתה אומר שזה הסטנדרט

מאיר כהן:  כשאתה יוצא החוצה אתה מבין מה ההבדל

מאיר כהן:  ועל הרקע של האירועים הקשים האלה אסור לנו לשתוק ואסור לנו לייצר מציאות שבה אנחנו ממשיכים בהסתר הפנים הזה

מאיר כהן:  כי הטראומות של הילדים הם בכל הגילאים

מאיר כהן:  בשבוע שעבר עשיתי סיור בצפון, שמעתי את ראשי הרשויות, אני מדבר עם אנשים שחוו את זה, אני נמצא הרבה עם קהילת כפר עזה, קהילת שדרות, אני שומע על המצוקה הגדולה הזאת

מאיר כהן:       אני אסיים את דבריי, אדוני

מאיר כהן:  נער הייתי וגם זקנתי והייתי הרבה שנים בפוליטיקה

מאיר כהן:  כשאגף תקציבים רוצה לתת לך איזו דחיפה קלה ולהגיד לך תפסיק לבלבל אז הוא נותן מענק

מאיר כהן:  אגף התקציבים תמיד אוהב לתת מענקים

מאיר כהן:  הוא הציע לי מענקים כשהעליתי את שכרם של העובדים הסוציאליים

מאיר כהן:  אתם יודעים מה? תתנו מענק, זה טוב

מאיר כהן:  אבל תשפרו את השכר

מאיר כהן:       שכר שעתי של יועצת בבית הספר שנכנסת ולמדה לתואר ראשון ושני הוא 48 שקלים לשעה

מאיר כהן:  עכשיו עדכנו את זה ל-50 שקלים

מאיר כהן:  היא יוצאת החוצה, הולכת למגזר הפרטי, יכולה לקבל 400-500 שקלים, 600

מאיר כהן:  לכן אדוני מישרקי אני מברך, עוד פעם, תמיד כשאנחנו מעבירים ביקורת צריכים גם להסתכל גם על חצי הכוס המלאה

מאיר כהן:  אילולא שני החבר'ה האלה שבכל פעם פותחים דיון ונכונים לשמוע את חברי הכנסת, וכשאני ושאר חברי הכנסת באים ואומרים חבר'ה צריך לעשות את זה ואת זה, הם תמיד מפנים זמן, אילולא הרצון שלהם הדברים האלה לא היו מתקיימים

מאיר כהן:       אני יודע שמשרד החינוך שינה והבין את חומרת העניין, ואני, אין לי שום אשמה לאנשים שנמצאים במשרד החינוך, אבל תקבלו את הביקורת שלנו בהבנה, היא לא ביקורת נגדכם, היא ביקורת בכדי לעזור לכם, בכדי להפוך לאגרוף פרלמנטרי חזק שמבהיר לאוצר ומבהיר לכל מקבלי ההחלטות שאנחנו לא נוותר

מאיר כהן:  ובאמת, לכל העמותות שנמצאות כאן, ולכל הארגונים, תעלו על אוטו, שימו בוויז דימונה, שימו בוויז שפי, שימו בוויז את הבית של בני ביטון וסעו לשם, ותאמינו לי שתראו מה צריך לעשות

מאיר כהן:  תודה רבה, בוקר טוב

יונתן מישרקי: תודה רבה לאדוני היקר

יונתן מישרקי:  אני מוכרח לומר שאני חושב בתפיסת העולם שלי, שאנחנו לא צריכים להישען בהקשר הזה על השלטון המקומי

יונתן מישרקי:  השלטון המרכזי הוא זה שצריך לתת את המענה, בני מה שהוא עושה זה אקסטרה, זה הרבה יותר מעבר לאקסטרה, אבל זה לא צריך להיות ככה

יונתן מישרקי:  תודה רבה מאיר גם כן על היוזמות שלך בעניינים האלה ובכלל על כל המסירות שלך בכלל בעולם בריאות הנפש ורווחה

יונתן מישרקי:       אני עובר לפי סדר חברי הכנסת הנרשמים, אז אל תקפידו בהקשר הזה

יונתן מישרקי:  אנחנו נשתדל גם כן לשמוע איש מקצוע ואז חבר כנסת וכו', נעשה איזשהו שילוב כדי להספיק לשמוע את כולם

יונתן מישרקי:  חברת הכנסת טטיאנה מזרסקי בבקשה

טטיאנה (טניה) מזרסקי: בוקר טוב לכולם, אני מברכת אתכם על קיום הכנס הכה חשוב הזה שכאן אנחנו רואים גם את יושב-ראש ועדת החינוך, יושב-ראש ועדת הבריאות, מאיר כהן שהקדיש את כל חייו לחינוך וחיזוק הקהילה

טטיאנה (טניה) מזרסקי:  אנחנו כאן מכל הקשת הפוליטית של מדינת ישראל, אנחנו כאן ביחד כי הנושא הוא היפר חשוב

טטיאנה (טניה) מזרסקי:       כששואלים אותי מאיזו מפלגה את, ואני אומרת יש עתיד –90% מהאזרחים שואלים באמת? יש עתיד? זה תרתי משמע

טטיאנה (טניה) מזרסקי:  כשאנחנו מדברים על העתיד של המדינה אנחנו קודם כול צריכים לראות את הילדים שלנו

טטיאנה (טניה) מזרסקי:  מדינה חזקה כשיש אזרחים חדשים

טטיאנה (טניה) מזרסקי:  אזרחים חדשים שאנחנו יודעים לדאוג גם לבריאות וגם לחינוך, לאזרחים החינוך מתחיל מהגיל הרך

טטיאנה (טניה) מזרסקי:       הפסיכולוגיה הציבורית והפסיכולוגיה החינוכית זה הרבה יותר מטיפול נפשי שניתן לקבל במסגרות בריאות

טטיאנה (טניה) מזרסקי:  זה איתור אקטיבי של הילדים והנוער שאמורים לפתח מצוקה נפשית

טטיאנה (טניה) מזרסקי:  ואין תחליף לדבר הזה, והתקנים שנמצאים עכשיו לא יכולים לתת מענה

טטיאנה (טניה) מזרסקי:  יועצים חינוכיים ופסיכולוגיים לא יכולים לקרוא לעצמם, לא מספיק יועצת אחת לכל השכבה שהיא גם מלמדת וגם יש לה עוד תפקיד נוסף, או פסיכולוג אחד שצריך לתת מענה לכמה בתי ספר, או חצי מגני הילדים בעיר

טטיאנה (טניה) מזרסקי:  זה לא ייתכן, זה לא ייתכן

טטיאנה (טניה) מזרסקי:       הפסיכולוגים הם אנשים מדהימים, רובם הגיעו מתוך שליחות ורצון

טטיאנה (טניה) מזרסקי:  השקיעו המון שנים בלימודים, בפרקטיקה, ובמסירות רבה נותנים את השירות, לנו

טטיאנה (טניה) מזרסקי:  ואם המדינה לא יודעת להעריך את זה, מה אנחנו שווים? איזה עתיד יהיה לנו?     עכשיו, כשאנחנו נמצאים במשבר, כשעדיין נשמעות האזעקות גם בדרום, גם בצפון, גם במרכז, כשילדים מסתתרים במקלטים, כשעוברים לדבר בלחש כי הם פוחדים, אלה שעברו טראומה ולא יודעים מה יקרה להם, כשיש חוסר ודאות כשאנחנו שומעים חדשות על פצועים, על הרוגים

טטיאנה (טניה) מזרסקי:  אין בוקר שאנחנו מתעוררים בלי ידיעה על הרוגים

טטיאנה (טניה) מזרסקי:  הסיפורים של החטופים, שאנחנו שומעים ברדיו, בטלוויזיה

טטיאנה (טניה) מזרסקי:  המשפחות של החטופים

טטיאנה (טניה) מזרסקי:  באיזה מצב אנחנו נמצאים? כולנו נצטרך טיפול

טטיאנה (טניה) מזרסקי:  כל המדינה כואבת, כולנו פצועים

טטיאנה (טניה) מזרסקי:  ואם אנחנו לא נחזיר את הפסיכולוגים למערכת הציבורית לא יהיה לנו עתיד

טטיאנה (טניה) מזרסקי:       אז עכשיו אני קוראת לממשלת ישראל לעשות תוכנית לאומית לפסיכולוגיה הציבורית, גם לילדים, גם למבוגרים

טטיאנה (טניה) מזרסקי:  להוסיף תקנים קודם כול למסגרות החינוך כי זה איתור אקטיבי, שוב, זה מניעה, זה שירות פסיכולוגי בקהילה שהוא היפר חשוב, ויכול למנוע אסונות ולהציל חיים

יונתן מישרקי: תודה רבה

יונתן מישרקי:  אני רק רוצה להסב את תשומת ליבכם

יונתן מישרקי:  אנחנו עכשיו כמעט ב-09:50, ב-11:00 הדיון הזה צריך להיסגר ואנחנו רוצים להספיק לשמוע את אנשי המקצוע

יונתן מישרקי:  תשתדלו לא לחזור אחד על הדברים של השני ולקצר בדברים לתועלת העניין

יונתן מישרקי:  ראש עיריית דימונה, ידידנו ראש העיר

התרבות והספורט): תשמע, הייתי בדימונה, הסתובבתי בבתי ספר; לא קוראים לו ראש העיר, קוראים לו ראש הממשלה

בני ביטון: קודם כול תודה רבה

בני ביטון:  שני יושבי-הראש, אני חושב באמת להגיד לכם ברמה האישית, גם לך יושב-ראש ועדת החינוך של הכנסת, ויושב-ראש ועדת הבריאות, לשים את הדבר הזה בקדמת הבמה וכל חברי הכנסת, חברי וידידי ראש העיר שלי מאיר כהן שאני אוהב אותו ברמה האישית חינך את שלושת הילדים שלי, אז דימונה מוקירה ואוהבת את מאיר, וכמו שנאמר פה מאיר תרם למען החינוך בדימונה ועשה רבות למען החינוך גם כחבר כנסת, גם כשר העבודה והרווחה, וגם כשהוא לא שר כרגע, הביא את זה לקדמת הבמה

בני ביטון:  אז מאיר, בשם כל תושבי מדינת ישראל אני רוצה להגיד לך ברמה האישית תודה, ולכל חברי הכנסת שגם שהשתתפו אצלי בדיון בדימונה, וגם שלא השתתפו

בני ביטון:  אני חושב שזה פה תעודת כבוד לשני יושב-הראש ולכם חברי הכנסת ואנשי המקצוע

בני ביטון:       אני באופן אישי אגיד לכם, לקחתי על עצמי את הסיפור הזה, ולא ידעתי שיהיה ה-7 באוקטובר, ואף אחד מביניכם לא ידע שיהיה ה-7 באוקטובר

בני ביטון:  אני התחלתי את הפרויקט ב-2020 בעיר דימונה

בני ביטון:  הגיע אליי דוקטור מקס שהוא ראש מנהל החינוך ואמר לי תראה, יש לנו בעיות בנושא הפרה-רפואי ובנושא הפסיכולוגים בדימונה

בני ביטון:  אמרתי לו מה הבעיה, הביאו לי תוכנית

בני ביטון:      לא הזכרתי את חברי וידידי יושב ראש ועדת החינוך של השלטון המקומי וראש עיריית ראש העין תת אלוף שלום בן משה, אז אני רוצה להגיד לך גם תודה על מה שאתה עושה לנו בשלטון המקומי

בני ביטון:      הגיע אליי דוקטור מקס ואמר לי תראה, יחד עם הפסיכולוגים – מאיר מכיר אותו, את חגי – ואמר לי יש לי תוכנית לשנות את כל מערך הפסיכולוגים בדימונה

בני ביטון:  הביאו לי את התוכנית, התוכנית עלתה 2

בני ביטון: 5 מיליון שקלים, אני הראיתי את זה ליושב-ראש ועדת החינוך שהיה אצלי, אמרתי לו יש לך כסף

בני ביטון:  אנחנו נחשוב מחוץ לקופסה

בני ביטון:  אל תשאלו מאיפה הכסף איך הכסף

בני ביטון:  מאיר יודע, ויושב פה גם סגן עיריית נתניה ויודע את זה שכשראש עיר רוצה לעשות סדר עדיפויות הוא יודע להביא את המשאבים ואת הכספים

בני ביטון:  ואני קיבלתי החלטה שקודם כול אצלי, כדי לראות פסיכולוג בדימונה שנה וחצי עד שנתיים היו צריכים לראות את זה

בני ביטון:  אמרתי למה? למה זה צריך להיות? מאיפה הבאנו את הפסיכולוגים? הבאנו את הפסיכולוגים קודם כול ממערך, כולם בגדר סטודנטים ומתמחים כרגע שעובדים אצלנו

בני ביטון:  אבל אתם חושבים שאני יכול לתת להם 50 או 48 שקלים לשעה? אני נותן להם מעל 100 שקלים

בני ביטון:  זה מה שהחלטתי וקיבלתי ביחד איתם

בני ביטון:       כשאני שומע 1,000 או 1,500 לזה כשהגיעו אליי ועדת החינוך, אין אצלי פערים

בני ביטון:  יש לי 35 פסיכולוגים שעובדים אצלי בדימונה

בני ביטון:  48 שעות כל ילד יכול לראות פסיכולוג

בני ביטון:  אבל כשאני רואה מה שקרה ב-7 בחודש ואני רואה את החברים שלי בעוטף, בשדרות, בנתיבות, במועצה האזורית אשכול, באופקים, ועכשיו אנחנו רואים את זה גם בצפון, רבותיי אתם לא מבינים, מדינת ישראל, ואני פונה לשר האוצר כרגע, שר האוצר, לא כמו מה שמאיר אמר, שים כסף לא תוספתי, בבסיס התקציב

בני ביטון:  אל תתנו מענקים לדברים האלה

בני ביטון:  שיהיה לנו כסף, ואל תגידו לי, זה כסף קטן, אני אומר לכם באמת זה כסף קטן ולא כסף גדול

בני ביטון:       אם אנחנו רוצים ואנחנו חפצי חיים שהפסיכולוגים ירפאו את הילדים שלנו, אז אל תתנו להם ללכת למגזר הפרטי ולהרוויח 300 ו-400 שקלים, תשאירו אותם במגזר הציבורי שירוויחו 100 ו-120 שקלים, ואנחנו יכולים לעשות את זה

בני ביטון:  ואתה צודק אדוני יושב-הראש, זו בעיה שלכם, לא בעיה של השלטון

בני ביטון:  אבל אנחנו כמו תמיד מתחת לאלונקה לטובתכם בקטע הזה

בני ביטון:  אנחנו נדע לעבוד ביחד איתכם, אנחנו נלך לאגף התקציבים, אנחנו נסביר לאגף התקציבים מה החשיבות

בני ביטון:       אני מציע לכולם לבוא לראות את מודל דימונה ולעשות אותו העתק הדבר ל-258 רשויות במדינת ישראל

בני ביטון:  ועכשיו אני מדבר כסגן יושב-ראש השלטון המקומי ולא כראש עיריית דימונה

בני ביטון:  אז אני שמח שבני דימונה מקבלים שירות, ואני שמח שלבני דימונה יש גם את מערכת החינוך מהטובות והמובילות, ואני יודע שעמיתיי ראשי הערים עושים את זה

בני ביטון:       אבל היום אנחנו צריכים, שני יושבי-הראש אני פונה אליכם ברמה האישית

בני ביטון:  שר האוצר היה צריך להיות בדיון כזה חשוב

בני ביטון:  שיבין את המשמעות, שיבין מה קרה ב-7 באוקטובר

בני ביטון:  שיראו את הפחדים, את מרכזי החוסן שנסגרים שאין להם תקציבים

בני ביטון:       אז אני מסיים, ורוצה להגיד לכם חבר'ה, צריך להביא את זה לקדמת הבמה, ואני מעלה מדרגה וקורא לך חברי וידידי ראש הממשלה בנימין נתניהו, כמו שידעתם להביא כסף לעוטף וידעתם להביא לקריית שמונה ואתם עושים עבודה יוצאת מהכלל, אני חושב שזו שעת הפסיכולוגים עכשיו

בני ביטון:  עכשיו וכמה שיותר מהר

בני ביטון:  אנחנו לא נרפה, ראשי הרשויות לא ירפו

בני ביטון:  אני אומר לכם, אנחנו נעשה את זה

בני ביטון:  אני אעבור רשות-רשות ואני אראה להם את המודל

בני ביטון:  אני אגיד לכל עמיתי ראשי הרשויות שימו את הכסף, אנחנו נדע להביא את הכסף מהממשלה

בני ביטון:  להגיד לכם תודה רבה, ליושבי-הראש תודה רבה לחברי הכנסת, תודה רבה לחברי וידידי מאיר כהן שבאמת עושה רבות למען הדבר הזה

יונתן מישרקי: בני תודה, אני הייתי מציע שתצטרף איתנו לכל הישיבות האלה

יונתן מישרקי:  אתה עושה את זה הכי טוב, יותר טוב מאיתנו אפילו

בני ביטון: בגלל זה אני לא רוצה להיות חבר כנסת בנוסף

יונתן מישרקי: הלחץ הזה על האוצר, חלק ממטרות הישיבה אני מזכיר, אנחנו אומרים את זה במפורש

יונתן מישרקי:  אנחנו עושים את זה שבוע אחרי שבוע, למרות שכמעט ואין דיון בכנסת ישראל שמתקיים שבוע אחרי שבוע, אנחנו בכוונה מכנסים דיון כדי לבוא ולקרוא לאוצר ולהגיד די מספיק, אנחנו רוצים לראות את זה בעיניים, רוצים לראות את זה קורה

יונתן מישרקי:  אנחנו כל כך הרבה זמן אחרי תחילת המלחמה, אחרי האירוע, האסון הגדול הזה

התרבות והספורט): אני רק רוצה לחדד פה, אתה יודע מדברים על תקופת המלחמה, זה לא רק תוספות משרות זמניות לתקופת המלחמה

התרבות והספורט):  המלחמה רק הציפה את הבעיה

התרבות והספורט):  הבעיה היא קיימת גם בלי המלחמה

שלום בן משה: אדוני יושב-הראש, המלחמה מעצימה את זה בצורה בלתי רגילה

יונתן מישרקי: אנחנו שומעים את זה בדיון אחרי דיון

יונתן מישרקי:  ועוד לא הזכרנו ש-30% מהתקנים אינם מאוישים בכלל

שלום בן משה: נכון

יונתן מישרקי: חברת הכנסת מיכל וולדיגר צריכה לצאת ללוויה אז אני מבקש ממך שוב אנא לקצר

מיכל מרים וולדיגר: מאה אחוז

מיכל מרים וולדיגר:  אז קודם כול תודה לשני יושבי-הראש

מיכל מרים וולדיגר:  ובהחלט מדי שבוע הנושא הזה עולה ועולה ואני ממש מודה לכל מי שזה נוגע לו

מיכל מרים וולדיגר:  האמת היא שזה נוגע לכולנו

מיכל מרים וולדיגר:  אני אגיד את זה ממש בקצרה, חברת הכנסת טטיאנה, אני רואה שהיא יצאה, אבל היא דיברה על הצורך בתגבור המערך הפסיכולוגי לצורך מניעה

מיכל מרים וולדיגר:  ואני רוצה לתקן או לפחות לומר את דעתי, אני לא רוצה לומר שזה בא למנוע

מיכל מרים וולדיגר:       יש להחליף את התפיסה שהצורך בחיזוק הוא למניעה, כי הוא ממש לא; הוא מלכתחילה

מיכל מרים וולדיגר:  ילדי ישראל כולנו זקוקים לחוסן כדי לצמוח ולפרוח, כדי להתקדם בחיים, לא כדי למנוע נפילה

מיכל מרים וולדיגר:  ולכן הצורך בתגבור המערך הפסיכולוגי במערכת החינוך הוא מלכתחילה בוודאי בגיל הרך, לתת להם, להטמיע בהם את הכלים בחוסן, איך להתמודד עם הקשיים אבל גם איך לצמוח ולפרוח ולהתחזק

מיכל מרים וולדיגר:  ולכן מבחינתי זה חייב להיות הדבר הראשון של כולנו כי הילדים שלנו זה ההמשך, אלו האוצרות של כולנו, אי אפשר בלעדיהם

מיכל מרים וולדיגר:  ולכן צריך בהחלט להגביר את המערך

מיכל מרים וולדיגר:       אני חייבת לומר עוד שני דברים שלא נאמרו

מיכל מרים וולדיגר:  כל הנושא של הייעוץ החינוכי, זה לא רק הפסיכולוגים, זה היועצים החינוכיים, הם לא מוסדרים

מיכל מרים וולדיגר:  אין הסדרה

מיכל מרים וולדיגר:  אני עוד לא מדברת על תקינה

מיכל מרים וולדיגר:  קודם כול צריך להסדיר ואחרי שמסדירים אז אפשר לעשות מפתח תקינה שגם הוא קריטי

מיכל מרים וולדיגר:  היום, היועצים החינוכיים, הם מושאלים מאיזה – תקן אותי אם אני טועה – מאיזה סל שיש למנהל בית ספר ואז הוא נותן להם את הכסף הזה, וגם אין להם קביעות אז הן מפוטרות בכל שנה מחדש

מיכל מרים וולדיגר:  צריך להסדיר את המקצוע הזה וכמובן לעשות מפתח תקינה גם ליועצים החינוכיים

מיכל מרים וולדיגר:  את המפתח התקינה לפסיכולוגים שיש אבל צריך לעדכן אותו, הוא בהחלט לא עודכן כבר שנים על שנים

מיכל מרים וולדיגר:  וכמובן, כמו שאמרת יושב-הראש, לאייש

מיכל מרים וולדיגר:  איך מאיישים? בין היתר על ידי הסכם שכר שצריך כבר לסיים אותו, לא לזרוק טיפים קטנים כאלה של מענקים, זה לא הולך, זה לא יזוז, ולכן אך ורק הסכם שכר מסודר, יעיל מכבד, שישאיר את הפסיכולוגים בתוך המערכת הציבורית

מיכל מרים וולדיגר:  תודה

יונתן מישרקי: אנחנו מסכימים ביחד בעניין הזה

יונתן מישרקי:  תודה רבה

יונתן מישרקי:  חווה פרידמן, מנהלת אגף פסיכולוגיה חינוכית במשרד החינוך

יונתן מישרקי:  אני משלב בין חברי כנסת, ואחריה חברת הכנסת אימאן ח'טיב יאסין

יונתן מישרקי:  אנא בקצרה

שמחה פרידמן: בוקר טוב

שמחה פרידמן:  קודם כול אני רוצה לשתף את הוועדה בכותרת שנתן מנהל שירות פסיכולוגי מהצפון בישיבה שהייתה לנו איתם אתמול

שמחה פרידמן:  מי שעובדים עם מפונים או קלטו מפונים או עבדו עם קהילות שפונו, הוא קרא למלחמה מלחמת חרדות ברזל

שמחה פרידמן:  קופירייטינג של מנהל שירות פסיכולוגי

שמחה פרידמן:  והעלייה בחרדות – אני הזכרתי את זה בוועדות קודמות גם של הבריאות וגם של החינוך – העלייה בחרדות ובדיכאון היא גבוהה ביותר בקרב ילדים ומדאיגה אותנו מאוד, ואני רוצה להגיד שזה לא מדובר רק בילדים במעגלי הפגיעות הגבוהים ביותר, שאלו ילדים שהיו בעצמם בעוטף או ילדים שפונו מבתיהם, אנחנו מדברים היום על הרבה מאוד ילדים

שמחה פרידמן:  ילדים שאחד ההורים במילואים, ילדים ששומעים אזעקות

שמחה פרידמן:  היום האזעקות לשמחתנו, ההיקף והעצימות ירדה, אבל עדיין ילדים מחזיקים את החרדות האלה בתוכם

שמחה פרידמן:  אז אנחנו מדברים על מצב רחב ומקיף וארצי

שמחה פרידמן:       אם פירמידת הצרכים שאנחנו יודעים להגדיר אותה, אני רק אעשה סדר בנתונים, אני חוזרת עליהם, יש 3,423 פסיכולוגים ב-2,458 משרות

שמחה פרידמן:  זה מעיד על כך שהם עובדים במשרות חלקיות

שמחה פרידמן:  אפילו המתמחים שאני רוצה לציין כאן בכל דיון, גם דיון שעוסק במענקים וגם דיון שעוסק בשכר, המתמחים הם חצי מהשירות הפסיכולוגי-חינוכי, פשוט חצי

שמחה פרידמן:  ליתר דיוק למי שרוצה, 49

שמחה פרידמן: 28% מהפסיכולוגים הם מתמחים

שמחה פרידמן:  גם במודל דימונה יש מתמחים, ולכן כל דיבור בין אם הוא על מענקים, והחשוב ביותר זה דיון על שכר, צריך לכלול את כל הפסיכולוגים

שמחה פרידמן:  אני רוצה להדגיש את זה

שמחה פרידמן:       כן אנחנו עם תקנים פנויים, דובר כאן על מפתח התקינה של משרד החינוך

שמחה פרידמן:  אכן זה מפתח תקינה ותיק

שמחה פרידמן:  כיוון שעלו כאן מספרים שונים אז אני אגיד

שמחה פרידמן:  מפתח התקינה עומד על משרת פסיכולוג לכל 1,000 ילדים בחינוך הרגיל מב' עד יב'

שמחה פרידמן:  בגיל הרך כולל כיתה א' הוא עומד על משרת פסיכולוג על כל 500 ילדים, ובחינוך המיוחד גן-בית ספר הוא עומד על משרת פסיכולוג לכל 300 ילדים

שמחה פרידמן:  כיוון שאנחנו נמצאים בממוצע ארצי ב-74% כיסוי, זה אומר שבחינוך הרגיל אנחנו בערך במשרד פסיכולוג לכל 1,300 ילדים

שלום בן משה: באופן מעשי?     

שמחה פרידמן: באופן מעשי כן

יונתן מישרקי: באופן מעשי, כן, בגלל התקינה, בגלל איוש התפקידים

שמחה פרידמן: העבודה שנעשית על ידי הפסיכולוגים החינוכיים היא עבודה שנעשית גם בשדה הטיפול הפסיכולוגי, וגם בשדה מניעת ההסלמה של מצוקה נפשית

שמחה פרידמן:  זה אומר שעובדים עם הורים, עם צוותי חינוך, ובאופן ישיר בטיפול בילדים

שמחה פרידמן:       העבודה עם צוותי חינוך, אני אדגים את זה, היא חיונית

שמחה פרידמן:  משום שאם אומרים מנהלים שיש רגרסיות כיתתיות של ילדים בני שלוש, למה רגע שלוש בהדגמה? כי אחת הרגרסיות שרואים בקנה מידה גני, לא כל הילדים כמובן, אבל אחוז שחייבים להתייחס אליו כתופעה מעבר למקרה הפרטי, זה סוגיית הגמילה, חוזרים ילדים בני שלוש להרטבה

שמחה פרידמן:  רואים את זה בתוך גני הילדים

שמחה פרידמן:  זה אומר שצריך להדריך גם את ההורים, גם את הגננות, ואם אני אקפוץ לבני הנוער אז אנחנו מדברים על התנהגויות גם של התמכרויות וגם של סיכון דיכאון

יונתן מישרקי: אני יכול לבקש ממך להגיד אם את יודעת מה מקובל בעולם ביחס למפתח התקינה?     

שמחה פרידמן: בעולם זה מאוד מעניין לעשות את ההשוואה העולמית, משום שזה שונה מאוד ממדינה למדינה, אבל גם מה ששונה ממדינה למדינה, אין בעצם ממוצע עולמי

יונתן מישרקי: לכם יש עבודה כבר שנעשתה כלפי העניין הזה של מפתח התקינה?     

קריאה: כדאי לבדוק מדינות ה-OECD

יונתן מישרקי: OECD, כן, לא משנה

יונתן מישרקי:  יש לכם עבודה שנעשתה בעניין הזה?     

שמחה פרידמן: יש מדינות שביחס אליהן המפתח הזה הוא מפתח סביר וטוב אפילו

שמחה פרידמן:  אלא שצריך להשוות את המצוקה

יונתן מישרקי: ברור, המתיחות פה לא דומה לשום מקום אחר

יונתן מישרקי:  אני רק שואל אם יש עבודה במשרד החינוך?     

שלום בן משה: אבל אנחנו לא חיים בשוודיה

יונתן מישרקי: אני יודע, זה מה שאמרתי עכשיו, השנייה אמרתי

יונתן מישרקי:  אני שואל אם יש עבודה שנעשתה במשרד החינוך כדי לתקן את מפתח התקינה שהותקן לפני, ב-2003 אני חושב בפעם אחרונה, יש משהו שנעשה?     

שמחה פרידמן: לא, מפתח התקינה לא שונה ב-2003, הוא הרבה יותר ותיק

יונתן מישרקי: הרבה יותר ותיק?     

שמחה פרידמן: כן

יונתן מישרקי: המשרד ערוך?     

שמחה פרידמן: אנחנו נדרשים לזה בימים אלה, זה ברור

יונתן מישרקי: אנחנו רוצים לדעת מה רצוי כדי לדעת מה לדרוש

שמחה פרידמן: ברור

מאיר כהן: אדוני יושב-הראש

מאיר כהן:  אל תפליגי בתיאור המצב, אנחנו מכירים את המצב הזה כל אחד מאיתנו

מאיר כהן:  אנחנו יודעים בדיוק מה הקשיים שנתקלים איתם

מאיר כהן:  תאירי את עינינו, מה עשיתם? מה המשרד עשה עכשיו, בימים האחרונים, בכדי א' לבלום את הבלאגן, אני קורא לזה, תסלחו לי, בלאגן; ב', האם כמו שהשר יודע להציג תוכניות לכאן או לכאן, האם יש דרישה ברורה בתוכנית מובנת של משרד החינוך לאוצר שכך אי אפשר להתחיל? ואם כן, תציגי לנו את עיקרי התוכנית

שמחה פרידמן: אני אסביר מה עשינו עד עכשיו, כי מה שעשינו מתחיל מה-8 באוקטובר

שמחה פרידמן:  יום לאחר היום השחור ההוא

שמחה פרידמן:  מה שעשינו זה כיוון שהיה לנו ברור שאנחנו צריכים לקחת את הפריסה הארצית של הפסיכולוגים החינוכיים, את הזמינות שלהם, את זה שיש לנו פסיכולוגים שאנחנו יכולים בעצם להתוות עבודה שלהם גם מקומית וגם סוג של ניוד פסיכולוגים, אני אסביר את זה

שמחה פרידמן:  אז למעשה הגדרנו גם מערך תגבור באמצעות סלי תגבור כשבאמצעותו אנחנו בעצם מקצים לשירותים הפסיכולוגים אפשרות לתת עוד שירות פסיכולוגי בשעות

שמחה פרידמן:  צריך להבין שהשירותים הפסיכולוגים עושים היום גם עבודת שוטף וגם עבודת מלחמה

מאיר כהן: ומי מממן את השעות? אתם?     

שמחה פרידמן: משרד החינוך עצמו מממן ב-16 מיליון שקלים את סלי התגבור מתקציבו, זה מקור אחד

שמחה פרידמן:  המקור השני הוא גיוס של פסיכולוגים נוספים שכולל גם פנסיונרים וגם פסיכולוגים שביקשנו מהם בעצם לחזור ולתת עבודה רק דרך הזכיין שלנו של משרד החינוך, גם זה רק מתקציבו של משרד החינוך, ובאמצעי הזה בעצם עובדים גם בימים אלה בים המלח ואילת שהם שני מקומות שלא יכולנו להפעיל את השירות הפסיכולוגי המקומי בהיקפים הנדרשים

שמחה פרידמן:       בים המלח ואילת עברנו מעזרה ראשונה נפשית אחרי 3-4 שבועות לעבודה של שמונה שבועות ברצף לפחות

שמחה פרידמן:  פסיכולוגים שהתחייבו להיות שם שמונה שבועות ברצף לפחות

שמחה פרידמן:  המשרד מממן את הנסיעות, את הטיסות, את המלונות ואת השעות, וגם בימים אלו הנתון האחרון הוא שיש לנו 140 פסיכולוגים שעובדים במתקני הקליטה ובמסגרות של מרכזי היח"ד, המסגרות שמשרד החינוך הקים, מסגרות חינוך, בים המלח ואילת

שמחה פרידמן:  מודל כזה לא יכול להחזיק שנה, ונדרש פה לשנים

שמחה פרידמן:  אלו מודלים שהם מודלים בהגדרה שלהם קצרי טווח

שמחה פרידמן:       ואני רוצה להגיד משהו על האמירה על הפסיכולוגים שהולכים לקליניקות

שמחה פרידמן:  אם השירות הפסיכולוגי החינוכי לא היה מחויב ערכית ומוסרית ומקצועית לעשות עבודה עם הקהילות שלו, לא היינו רואים מודל כזה, ואני לא מכירה, הייתה פה שאלה על ההשוואה הבינלאומית, אין מדינה אחת בעולם שיכולה להציג מודל כזה

שמחה פרידמן:  אחת

שמחה פרידמן:  עכשיו השאלה היא עתידו של השירות הפסיכולוגי החינוכי, איך ניקח את האנשים האלה, 3,400 איש ונדאג לזה שהם יעבדו בשירות הציבורי? זו המשימה פה

שמחה פרידמן:  והיא משימה, סליחה, תקציבית

שמחה פרידמן:  הם הוכיחו את השליחות כבר, עכשיו הגענו לשלב התקציב

יונתן מישרקי: תודה רבה

בני ביטון: רק הערת ביניים, אני יודע שדיברתי

בני ביטון:  יש עוד נקודה אבסורדית, ואני אומר בכוונה שמאיר ישמע אותה, כמנהל בית ספר לשעבר, דורשים מהפסיכולוגים להוציא תעודת הוראה

בני ביטון:  זה נכון?     

שמחה פרידמן: לא

אופיר אקוניס: מהמטפלים באמצעות אומנויות דורשים

בני ביטון: אבל לא צריך אני חושב שצריך לוותר על זה

יונתן מישרקי: אני לא רוצה להיכנס לזה

מאיר כהן: אני מציע להקשיב למה שבני אומר, שימו לב

מאיר כהן:  אני חלק מהמטפלים בשורדי הנובה, ואנחנו עכשיו נמצאים מול משרד הבריאות ומול משרדים אחרים

מאיר כהן:  שורדי הנובה מגיעים ואומרים אני רוצה טיפול אלטרנטיבי שהוא זה שעושה לי את התחושה שאני מתחיל להירפא

מאיר כהן:  בא משרד הבריאות ואומר אנחנו יודעים להכיר באחד שתיים שלוש ארבע, השאר לך

מאיר כהן:  לכן אני אומר תקשיבו לדברים האלה כי לא ירחק היום שנצטרך להכניס לבתי ספר, להרחיב את המענים ולהכניס גם מטפלים מהסוג הזה

בני ביטון: צודק

אופיר אקוניס: יש 4,000 מטפלים באמצעות אומנויות בבתי ספר

אופיר אקוניס:  אי אפשר לעבור דיון שלם בלי להזכיר

מאיר כהן: אני איתך לגמרי

יונתן מישרקי: תודה רבה, שימו לב לזמנים

יונתן מישרקי:  חברת הכנסת אימאן ח'טיב ולאחריה ראש עיריית ראש העין, בבקשה

אימאן ח'טיב יאסין: שלום לכולם , אני גם מודה על קיום הדיון החשוב הזה, וכולי תקווה שזה לא יהיה עוד דיון, אלא באמת דיון שיצאו ממנו החלטות ולא רק ברמת המלצות שתגבינה אחר כך בתוכנית מובנית, מגובה תקציבית

אימאן ח'טיב יאסין:       אם אנחנו אומרים תקציבים אני אתחיל ואדגיש שוב מן המיותר לדבר על הנושא של השכר, שכבר שנים מדברים עליו, שמבריח את הפסיכולוגים מהמקצוע הזה, ואם אנחנו מדברים על מחסור במגזר מסוים, אני יכולה להגיד שיש עודף במגזר אחר, למשל אצלנו בחברה הערבית ובמיוחד בצפון יש לנו הרבה פסיכולוגים מוכשרים שמעדיפים בסופו של יום לא לעבוד, או שהם עובדים בחלקיות משרה כי השכר הוא שכר מינימום ואפילו פחות, ועושים עבודה אחרת בצד

אימאן ח'טיב יאסין:  ולכן הנושא הזה צריך לקחת אותו ולשים אותו על השולחן

אימאן ח'טיב יאסין:       אני חושבת שהגיע הזמן, גם מהמקום הזה שיש לנו ישיבה משותפת של ועדת החינוך והבריאות, וחסרה כאן צלע מאוד חשובה שזה משרד הרווחה, אם אנחנו מדברים על תוכנית לאומית צריך ששלושתם יהיו במקום הזה ויהיה איגום משאבים גם בנקודה הזאת

אימאן ח'טיב יאסין:       אני חושבת שהגיע הזמן, איך שיש מחסור גם במורים ויש עודף בצד הערבי אותו דבר במקום הזה

אימאן ח'טיב יאסין:  אלא אם יש לנו, ויש לנו לצערי הרב, וכבוד יושב-ראש ועדת הבריאות, הייתי מצפה ממך היום לשמוע אמירה לגבי מה שנאמר אתמול על ידי הרב שתקף בצורה נוראית את אנשי הבריאות שעובדים במערכת הבריאות וכאן אולי זה החשש באמת שלא מביאים ולא משתפים אנשים מהחברה הערבית לעבוד בתוך החברה היהודית

אימאן ח'טיב יאסין:       אני רוצה להתייחס לעוד נקודה שלא ממש שמנו עליה אור כאן, וזה הנושא שכולנו יודעים שנושא החינוך של הגיל הרך עבר למשרד החינוך מזה שנתיים

אימאן ח'טיב יאסין:  גילאי לידה עד שלוש הם שלושת השנים הכי קריטיות בחיים של אדם, והם מנבאים את העתיד שלו וכאן אין שום התייחסות ואין שום מענה

אימאן ח'טיב יאסין:       ואני רוצה להוסיף עוד נקודה

אימאן ח'טיב יאסין:  דווקא מהמַר שאנחנו כולנו עוברים עכשיו, צריך ואפשר שיצא משהו טוב דווקא בסוגייה הזאת

אימאן ח'טיב יאסין:  ולקחת את הדברים ובאמת לעשות מעשה

אימאן ח'טיב יאסין:      עוד סוגייה שהוזכרה ככה על הקצה, וזה התלמידים של 16-18 שאין חובה שיהיה פסיכולוג בבית הספר, אבל זה גם שנים, וגם 3-5, אבל אלו התקופות הכי קשות בהתפתחות של הבן אדם

אימאן ח'טיב יאסין:       עוד נקודה, כל הכבוד לראש העיר, אבל למרות שזו סוגייה של יכולות ושל סדרי עדיפויות, עדיין האחריות היא של המדינה

אימאן ח'טיב יאסין:  דווקא אם אנחנו נפיל את זה על הרשויות ועל היוזמה של ראשי רשויות, דווקא במקומות המוחלשים שם תמצא את האחוז הכי גבוה של האנשים ושל הילדים ושל התלמידים שהכי נזקקים לטיפול הזה

אימאן ח'טיב יאסין:       עוד נקודה שלא שמנו אותה על השולחן, זה הצוותים עצמם

אימאן ח'טיב יאסין:  מה קורה איתם בימים הקשים האלו? שהם גם צריכים לטפל בתלמידים שלהם, גם בילדים שלהם, וגם לדאוג לעצמם, ואף אחד לא שואל איפה הם נמצאים? ולכן אני מדגישה שוב את התוכנית הכוללת שחייבת, מבורך המענק, אבל צריך שיהיה בבסיס התקציב

יונתן מישרקי: תודה רבה, אדוני ראש עיריית ראש העין, רק ברשותך לפניך אנחנו נמצאים בזום עם גאיה עופר ממשרד האוצר, אני רוצה לשמוע אותה כי היא צריכה לצאת

יונתן מישרקי:  גאיה את איתנו?     

ירון לוי: עד שהיא תעלה אבקש שהיא תוכל להתייחס אולי לאמירה שאין תקציב למענקים

ירון לוי:  אני אשמח גם לשאול את זה, כי מדברים כאן על תוספת תקציבים של החינוך, אבל לתוכנית המענקים הכללית אין סעיף תקציבי

יונתן מישרקי: בבקשה גאיה

גאיה עופר: בוקר טוב, שלום לכולם

גאיה עופר:  אני אגיד, כבוד היו"ר באמת כמו שאתה יודע אנחנו אצלך לא מעט בדיונים על תוכניות לאומיות לבריאות הנפש סביב חרבות ברזל

גאיה עופר:  באמת יש עבודת מטה מאוד מקיפה גם על המענים הדחופים בחרבות ברזל וגם על התוכניות ארוכות הטווח ומעני הקבע, אנחנו כבר בדיונים על זה עם משרד הבריאות, שצריך לומר שהוא הגורם המתכלל מבחינה קלינית, מבחינה מקצועית, והוא גם משקף לנו את סדרי העדיפויות בעולם בריאות הנפש, וכמובן ילדים ונוער הם חלק חיוני וחשוב מהעולם הזה, בוודאי לאור המלחמה

גאיה עופר:       צריך לומר שבמקרה הזה גם הסכם שכר הוא אחד מהנושאים הגבוהים בסדרי העדיפויות, גם זה נידון, ואנחנו אמרנו את זה בוועדה בקולנו, גם משרד הבריאות אמר את זה, וגם העברנו את זה כתוב לוועדה וגם הממונה על השכר איתנו ובעבודה מקצועית על הנושא הזה, כדי שכמה שיותר מהר יהיה גם הסדר קבע

גאיה עופר:  וצריך להגיד, המענקים לא הגיעו כאיזשהו פלסטר או איזשהו רצון לעשות משהו על הדרך, להיפך, המענקים הגיעו מתוך הבנה והכרה בדחיפות, מתוך הבנה שלא ניתן לחכות ולהמתין להסכם שכר, מתוך הבנה שזה הדבר המיידי הנכון שניתן ליישם בזמן באמת בלתי אפשרי

גאיה עופר:  ואני לא מכירה הרבה דוגמאות בשירות המדינה שהצליחו בתוך חודש-חודשיים להביא כבר מתווה שיוצא לתוקף החל מעוד ממש תקופה קצרה

יונתן מישרקי: הכסף הועבר דרך אגב למשרד הבריאות על תוכנית המענקים שכבר אושרה? אני שואל האם הכסף של המענקים שכבר אושרו, המתווה שכבר אושר לפסיכולוגים בשירות הציבורי – אני לא מדבר עכשיו על החינוך שזה בתהליך – הכסף הועבר כבר למשרד הבריאות? אל תעני, אני שמעתי הבוקר שלא

יונתן מישרקי:  מה קורה?     

גאיה עופר: אז אני עונה, הכסף עוד לא הועבר כי המתווה עוד לא הוחל

גאיה עופר:  כמובן שהכסף יהיה זמין ביום שבו צריך לשלם את המתווה

ירון לוי: יש סכום?     

יונתן מישרקי: מה זאת אומרת? זה לא מיידי?     

ירון לוי: כבוד יושב-הראש, אני אשמח להבין לא מתי הכסף יעבור אלא מה הסעיף התקציבי? מה הסכום?     

יסמין פרידמן: ירון הם יכולים להגיד איזה סכום שהם רוצים, אבל בפועל אם הכסף לא עבר מה זה עוזר?     

ירון לוי: הלוואי

ירון לוי:  עד היום הם גם אמרו שאין סכום

יסמין פרידמן: הם גם הציגו אתמול תוכנית למילואימניקים של 9 מיליארד, אז מה

יונתן מישרקי: יסמין הוא לא סתם שואל את זה

ירון לוי: אני שואל מה הסכום בתוכנית המענקים

יונתן מישרקי: זו שאלה שעלתה בישיבה הקודמת והוא רוצה לקבל על זה תשובה, בבקשה

ירון לוי: אני אשמח

ירון לוי:  אני אחזור על השאלה שיהיה ברור

ירון לוי:  הבנתי מכבוד יושב-הראש את השאלה שלו, שאלה מאוד טובה, רק מה הסכום במידה ותחליטו להעביר, כמה כסף?     

יונתן מישרקי: ירון, השאלה ברורה

יונתן מישרקי:  גאיה בבקשה

גאיה עופר: אז ככה, צריך להבחין כמו בכל דבר בין תכנון לביצוע ובמיוחד במענקים האלה

ירון לוי: מה הסכום? סליחה שאני קוטע אותך, שאלתי מה הסכום, לא את התהליך

יונתן מישרקי: ירון תן לה להשיב

גאיה עופר: צריך להבחין בין תכנון לביצוע וזה נכון לכל תוכנית ממשלתית, זה נכון במיוחד לתוכנית הזו

גאיה עופר:  המתווה הזה הוא תלוי בביצוע, והביצוע תלוי באמת במימוש שלו

גאיה עופר:  אם יהיה מימוש גבוה כמו שאנחנו מבקשים וכמו שאנחנו מצפים, והדבר הזה תלוי בכמות הפסיכולוגים שיגדילו את אחוזי המשרה שלהם, אז באמת יהיה ביצוע של עשרות מיליוני שקלים וזה הסכום שיועבר

ירון לוי: צריך לעבוד ההיפך

יסמין פרידמן: בדיוק

יסמין פרידמן:  למה שהם יגדילו את המשרה שלהם אם הם לא יודעים מה הם יקבלו?     

יונתן מישרקי: לא, הם יודעים

יסמין פרידמן: אבל זה מה שהיא אומרת

בני ביטון: למה אי אפשר להגיד סכום מדויק? מה זה עשרות מיליוני?      

ירון לוי: כי אין סכום

בני ביטון: זה מספר דמיוני

יונתן מישרקי: כי זה בכפוף לביצוע

יונתן מישרקי:  אז אני אענה לך את התשובה שקיבלתי ממשרד האוצר, אני שם את זה פה על השולחן

יונתן מישרקי:  בין 20-30 מיליון שקלים זה מה שהקצו לטובת העניין הזה

יונתן מישרקי:  עכשיו האם זה מספיק? לא

יונתן מישרקי:  תודה

ירון לוי: האם זה נכון? גם לא

התרבות והספורט): גאיה אני רוצה לשאול אותך

התרבות והספורט):  בסוף גם אם אנחנו נגדיל את גודל המשרה ואת השכר השעתי מ-48 שקלים ל-150 שקלים, בסדר? והלוואי וזה יקרה, זה לא יחזיר לנו את אותם פסיכולוגים חינוכיים או לא שעובדים היום בקליניקות שמקבלים 320, 350, ועד 400 שקלים לשעה

התרבות והספורט):       אני מציע שתשבו על זה באוצר באגף התקציבים

התרבות והספורט):  תתנו נקודות זכות לאדם שעובד בקליניקה הפרטית שלו, אבל הוא יקבל את הנקודות זכות האלה אם הוא יגדיל את המשרה שלו בשירות הציבורי

התרבות והספורט):  תתחילו להכניס אותם

התרבות והספורט):  חברים, גם אם תגדילו את זה הם לא ייכנסו בחזרה לשירות הציבורי

התרבות והספורט):  ואם אתם רוצים לפתור את הבעיה הזאת לטווח הארוך זו האופציה היחידה

התרבות והספורט):  אתם צריכים לגרום לאנשים האלה לחזור לשירות הציבורי, לתת להם את האמון

התרבות והספורט):  הם כבר לא מאמינים במערכת

בני ביטון: אדוני יושב-הראש, תאמין לי כאחד שעובד עם משרד האוצר ועם נערי האוצר, אין להם בעיה של כסף שם

בני ביטון:  אני אומר לך אין בעיה של כסף

בני ביטון:  זה הדבר החשוב ביותר

בני ביטון:  אני אומר, הדבר החשוב ביותר

בני ביטון:  אתם צריכים להביא אותם לפה, גם את שר האוצר ואת כל נערי האוצר, יש להם בבסיס התקציב

בני ביטון:  והיום זה הרבה יותר חשוב ממה שקרה ב-7 באוקטובר

בני ביטון:  אני אומר לך, חשוב

בני ביטון:       צריכה לצאת פה החלטה משותפת של שניכם, של יושבי-הראש, של מרכז השלטון המקומי, של כל חברי הכנסת

בני ביטון:  מביאים את שר האוצר לפה, אדוני תיתן לנו בבסיס התקציב, לא מענקים, בבסיס התקציב, תשנה

בני ביטון:  מאיר היה שר בממשלה, כשרוצים הוא יודע להביא כסף

יונתן מישרקי: טוב, גאיה אנא השלימי את דברייך בבקשה

ירון לוי: עדיין לא קיבלתי תשובה

יונתן מישרקי: היא אמרה כמה עשרות מיליוני

בני ביטון: עזוב זה כסף קטן, זה לפיצוחים ולגרעינים

ירון לוי: אבל אני שואל את האוצר, אבל אין סכום

ירון לוי:  אתם מסכימים איתי שאין סכום?     

יונתן מישרקי: גאיה, ירון שאל כמה הסכום שהוקצה לטובת העניין הזה לפחות של המענקים? לא כולל כמובן השפ"ח, אנחנו מדברים כרגע על השירות הציבורי הפסיכולוגי הכללי, כן? כמה כסף הוקצה לזה?     

גאיה עופר: אז שוב אני אומרת, הסכום הוא תלוי בביצוע

גאיה עופר:  כשיוצא מתווה, הם אומרים שכל פסיכולוג שזכאי יקבל, לא זוכרת כרגע את המספרים זה כמובן פורסם, זה תלוי כמה יממשו

גאיה עופר:  יכול להיות שיגיעו לשירות, נניח מענקי גיוס

ירון לוי: מה המקסימום?     

גאיה עופר: מקסימום זה כל הפסיכולוגים בישראל

יונתן מישרקי: יפה, זה אומר שאין מקסימום

גאיה עופר: הרי אנחנו מניחים הנחות לגבי כמה המימוש

יונתן מישרקי: אין תקרה, בור ללא תחתית

גאיה עופר: אני אגיד לכבוד יו"ר ועדת חינוך שאנחנו מקבלים אינדיקציות - - -      

יונתן מישרקי: זו הפעם הראשונה שהאוצר אומר כזה משפט, גאיה

יונתן מישרקי:  בור ללא תחתית זאת אומרת שככל שייכנסו יותר לתוכנית המענקים, אין תקרה

יונתן מישרקי:  הבנו נכון גאיה?     

גאיה עופר: כן

גאיה עופר:  המענקים הם לא מגודרים וככל שייכנסו יותר פסיכולוגים, כן ירבו ואנחנו מצפים שהמענק יגיע כמה שיותר פסיכולוגים

ירון לוי: יש לי תשובה ואני לא יכול להתאפק, סליחה שאני מתפרץ

ירון לוי:  סליחה ברשותך

ירון לוי:  דיברנו על זה בוועדה הקודמת כבוד יושב-הראש

ירון לוי:  יוני ויוסי חברי הכנסת, ממש בקצרה, זו לא שאלה זו אמירה

ירון לוי:  אין מסגרת תקציבית, דיברנו על זה אבל חייב להגיד את זה, פסיכולוג לא יגדיל את היקף העבודה שלו בשירות הציבורי על חשבון קליניקה בשביל כמה עשרות שקלים לתוספת השעתית

ירון לוי:       במשרד האוצר יושבים אנשים מאוד חכמים והם יודעים שלא צריך לתחום מסגרת תקציבית כי אף אחד לא ישתמש בזה

ירון לוי:  אז כותרת של מענקים בלי המענקים, בדיוק מה שאמרת כבוד יושב-הראש

ירון לוי:  והדבר האחרון הדיון כאן שוב פעם מוסט למענקים ולא להסכמי שכר כמו שראש העיר אמר

אורית כהן שטילר: יתנו יקבלו, לא יתנו לא יקבלו

אורית כהן שטילר:  זה הדרך של האוצר

ירון לוי: אני מחזק את הדברים שלכם

יונתן מישרקי: גאיה תודה רבה, אם אנחנו נצטרך - - -     

גאיה עופר: אני רק אשמח כן לבשר ולומר שאנחנו מהשטח מקבלים אינדיקציות מאוד חיוביות על האפקטיביות של המענקים

גאיה עופר:  לפסיכולוגים חשוב מלבד הערך השעתי והשכר, וזה דבר חשוב ולא - - - המעטפת והעבודה

יונתן מישרקי: שקט בבקשה

יונתן מישרקי:  תקשיבו

גאיה עופר: לכן אנחנו רואים ומאמינים שהפתרון הזה ייתן מענה וישפר מאוד את השירות הציבורי

גאיה עופר:  תודה רבה

יונתן מישרקי: גאיה תודה רבה

יונתן מישרקי:  אני מבקש לעבור לראש עיריית ראש העין שלום בן משה, בבקשה

שלום בן משה: אני ברשותכם רוצה לומר קודם כול בפתח הדברים, בשבחם של חברי הכנסת שנמצאים בוועדות החינוך והבריאות, בעיקר החינוך שאני משתתף הרבה, שכמעט ואין שום הבדלים בין קואליציה לאופוזיציה

שלום בן משה:  אני משתתף בהרבה ועדות כבר 25 שנים מאז שהייתי קצין חינוך ראשי

שלום בן משה:  בוועדה הזאת יש כמעט תמימות דעים ותמיכה מלאה

שלום בן משה:  זה דבר אחד

שלום בן משה:      דבר שני, צריך לתקוף את השיטה

שלום בן משה:  השיטה באוצר מאז ומעולם שכל מה שקשור לשירות הציבור בשיטת הזחילה נוגסים נוגסים נוגסים עד שבסוף הם נשארים לבד

שלום בן משה:  אי אפשר להתמודד מול המערכת הפרטית, אני אתן לכם שתי דוגמאות

שלום בן משה:  פסיכולוג קליני שעובד בקופת חולים למשל מקבל 270-280 שקלים, אם הוא עובד בקליניקה פרטית הוא לוקח בין 400-450

שלום בן משה:  אצלנו בשירות הציבורי הוא מקבל 40 שקלים אצלי הוא מקבל 50 שקלים, אני עושה דבר דומה אבל בשיתוף משרד הרווחה

שלום בן משה:  ולכן צריך לתקוף את השיטה הזאת, ועכשיו זה הזמן הכי נכון והכי טוב

שלום בן משה:       אם מדברים על מענק שיגידו קודם כול חצי מיליארד

שלום בן משה:  אגב זה טוב שהשגת את מענק, יותר טוב מכלום

שלום בן משה:  אבל השיטה היא לתקוף את זה עכשיו בצורה כזאת שמעלים את השכר, משפרים את התקנים, גם שעות תקן

שלום בן משה:  ואנשים הולכים בכוונה לחצי משרה כי הם לא יכולים להתפרנס, הם הולכים לחצי משרה כדי להשלים את העניין

שלום בן משה:  ואם לא השעה הזאת זה לא יקרה

שלום בן משה:  לתקוף את זה וכמו שאמר בני חברי הטוב יש כסף כשרוצים

שלום בן משה:  מעבירים בממשלה 30 מיליארד שקלים לחודש ימים, יש כסף

שלום בן משה:  אני כראש עיר לא יכול להיות בגירעון כי אסור לי

שלום בן משה:  הממשלה מעלה באחוז נוסף את הגירעון, לא קרה שום דבר

שלום בן משה:  ולכן הבריאות והרווחה והחינוך זה הזמן לתקוף את זה, לשנות את זה מהייסוד

התרבות והספורט): תדע לך שהגישה שלך הכי חיובית פה בחדר

שלום בן משה: לשנות מהיסוד את העניין

יסמין פרידמן: והוא עוד 20 שנים בוועדות, לשמור על אופטימיות אחרי 20 שנים

שלום בן משה: לשנות מהיסוד, תשנו את השיטה

יונתן מישרקי: תודה רבה אדוני היקר

יונתן מישרקי:  חבר הכנסת עופר כסיף היות והוא צריך לצאת, ולאחריו דבי ביטון

עופר כסיף: תודה רבה

עופר כסיף:  אני מתנצל שאני צריך לצאת אחרי דבריי כי ב-10:30 אני חייב להיות בוועדה

עופר כסיף:  אני קודם כול מחזק מאוד את הרוב המוחלט של הדברים שנאמרו עד כה ואני לא אחזור עליהם כדי לא לגזול זמן, ובמיוחד אני מחזק את ראש העירייה וסגן ראש העירייה שאמרו דברים נכונים

קריאה: שני ראשי ערים, ראש העין ודימונה

עופר כסיף: סליחה, מתנצל שהורדתי אותך בדרגה

עופר כסיף:  אז תודה לשני ראשי הערים

עופר כסיף:  בכל אופן, אני רוצה רק דבר אחד להוסיף, דובר ובצדק על הנושא של התקנים, דובר על הנושא של השכר, אני רוצה רק להזכיר שלפי נתונים של 'עדאלה' כאשר מדובר על היישובים הערבים בנגב, יש כ-49 תקנים על פי מה שמכונה התקן המומלץ

עופר כסיף:       עכשיו, מעבר לזה שזה לא מספיק וכמובן שלא מספיק גם בחברה היהודית, אבל מתוך 49 רק 15 מאוישים

עופר כסיף:  זאת אומרת שיש פה פחות משליש

עופר כסיף:  אז צריך גם לדאוג, ובזה אני אסיים, לא רק להעלאת התקנים, אלא גם לאיוש התקנים

עופר כסיף:  זה שיש תקנים מומלצים לאור הטבח של ה-7 באוקטובר חייבים להעלות אותם לטעמי, וכמובן שעוד פעם אני מסכים פה עם אלה שאמרו שזו תפקידה של המדינה ולא של הרשויות המקומיות וכן הלאה, אני מסכים עם מה שאמר חברי, חבר הכנסת כהן לגבי ההפרטה שמבחינתי זה שורש כל רע, אבל מעבר לזה אני אומר שוב, טוב שיש תקנים מומלצים, אבל צריך לדאוג שהם גם יאוישו

עופר כסיף:  תודה

יונתן מישרקי: תודה רבה

יונתן מישרקי:  חברת הכנסת ביטון בבקשה

דבורה ביטון: תודה כבוד היו"רים

דבורה ביטון:  תודה לחבר הכנסת מאיר כהן שר הרווחה לשעבר על היוזמה

דבורה ביטון:  לדאבוני, ראשית אני חייבת לומר שאני מסכימה עם כל מה שנאמר כאן, וחייב להתחיל להסתכל ולא רק להסתכל, הגיע הזמן לעשות

דבורה ביטון:  זו כבר הוועדה הרביעית או החמישית שאני כבר מרגישה שאנחנו סביב הזנב שלנו

דבורה ביטון:  אנחנו שומעים גם תקציבים עוד לא זזים, כלום לא קורה

יונתן מישרקי: אני מוכן לעשות דיל עם הרשות המבצעת ולהחליף תפקידים עכשיו

דבורה ביטון: אני רוצה לומר לכם, הבעיה לא התחילה עכשיו

דבורה ביטון:  אם אתם מסתכלים על קווי העימות, על שדרות וכו', אנחנו 20 שנים בנושא הזה

דבורה ביטון:  זה שהתייפייפנו רצינו להיות חיץ, גיבורים, לא יודעת כמה זה נכון לנו לעכשיו

דבורה ביטון:  משום שאני, ביחד עם אלפי מפונים, אלפי ילדים שאני פוגשת, ליבי נחמץ, כואב

דבורה ביטון:  אנחנו מגדלים דור בעייתי במיוחד

דבורה ביטון:  אנחנו נשלם על זה הרבה מאוד כסף בעתיד

דבורה ביטון:  ואם אנחנו לא נדע להכיל אותם עכשיו מיום לידתם, מגיל אפס, כי גם תינוק ששומע קסאם ורועד במיטתו אנחנו לא יודעים מה הנזק שלו כשהוא גדל

דבורה ביטון:  ולכן אני חושב שזה המקום להתחיל

דבורה ביטון:  מדינת ישראל חייבת מוסרית לאנשים שהחליטו ונשארים לחיות שם

דבורה ביטון:       דבר נוסף מבחינתי, לפחות עצתי

דבורה ביטון:  אחד, זה להתחיל להעביר כספים לראשי ערים, הם יודעים לתכלל

דבורה ביטון:  הם עשו את העבודה יותר טוב מהממשלה, יותר טוב מהמדינה

דבורה ביטון:  אנחנו רואים את זה

דבורה ביטון:  אני רואה את ראש עיריית שדרות, אני רואה את ראשי הערים

דבורה ביטון:  לא חסר

דבורה ביטון:  תנו להם כסף הם מסוגלים

דבורה ביטון:  יש סיסמאות-סיסמאות ובסוף מישהו צריך לתפעל את זה, לתכלל

דבורה ביטון:  ולכאורה ראינו את זה גם בקורונה שנעשו דברים

דבורה ביטון:      אני רק אשתף אתכם לסיום, אני חברת ועדת זכויות הילד

דבורה ביטון:  אתמול ישבנו בוועדה פגשנו בני נוער מגבולות, מצאלים

דבורה ביטון:  ישבו שם שתי נערות – ואני מציעה לכם לפתוח את הרשתות החברתיות – שבכו, הן לא מקבלות טיפול

דבורה ביטון:  הן מגבולות ואחת מאורים, כשהיא אומרת אני פותחת את החלון בכיתה אני רואה את עזה, אני רואה את עזה

דבורה ביטון:  אלוה המילים שלה

דבורה ביטון:  השנייה אומרת אני מאורים, נמצאת באיזו יחידה, אין לי טיפול כי כשאני התקשרתי למרכז חוסן אמרו לי את אחרונה בתור

דבורה ביטון:  וגם, אגב, טיפולי חוסן היום, גם לתושבי שדרות, אז יש לך פעם אחת בשבוע

דבורה ביטון:       אני רוצה לציין שאני כבר במושב הקודם, עוד לפני שידעתי את הטרגדיה שבאה עלינו, הגשתי הצעת חוק ביחד עם חבר הכנסת מאיר כהן, בעניין פסיכולוגים בתוך מסגרות החינוך

דבורה ביטון:  אנחנו אז חשבנו על 10 שעות כי חשבנו שזה נכון שהילדים יתחילו כבר במסגרות, אבל אתמול הגשנו את ההצעה מתוקנת עם 100 שעות שבועיות לילדים האלה

דבורה ביטון:  כי מה שלא נעשה היום, זה יהיה בעוכרינו, ולכן אני באמת מצפה שאחרי הכנס הזה, די לסיסמאות, די למספרים, כן תתנו תמריץ, תתנו מענק ותתנו משכורת כי ככה מביאים אנשים בחזרה לשירות הציבורי

דבורה ביטון:  תודה

יונתן מישרקי: תודה רבה

יונתן מישרקי:  חבר הכנסת ירון לוי בבקשה

ירון לוי: תודה כבוד יושבי-הראש

ירון לוי:  כמובן לחבר הכנסת מאיר כהן שר הרווחה לשעבר על קיום הדיון החשוב הזה

ירון לוי:  אנחנו בחודשים האחרונים דנים ואני שם לב שאנחנו חוזרים על אותם דברים

ירון לוי:  אני ממש אנסה לקצר אבל כמו שאמרתי, אין הסכם - - - לא קיים דבר כזה, קיים מבחינת כותרת, מבחינה תקציבית זה לא קיים

ירון לוי:  והדיון להכניס את הפסיכולוגים החינוכיים למתווה כזה או אחר זה גם איזשהו משהו כדי להסית אותנו רגע לצדדים

ירון לוי:       הדבר היחיד שצריכים להתעסק בו, ואני מתחבר לראש העיר בני ביטון, שר האוצר היה צריך להיות כאן

ירון לוי:  זה דיון תקציבי על הסכמי שכר ששנתיים פתוחים ואף אחד לא עושה שום דבר, ואז נותנים לנו כותרת מפוצצת בעיתון שהסכם הושג לפסיכולוגים בשירות הציבורי וכולנו נהנים ומתרגשים

ירון לוי:       אני נמצא בוועדות של שניכם ואני יודע שזה בדם ליבכם וחשוב לכם, וכל חברי הכנסת וחברות הכנסת כאן רוצים לקדם את הדבר הזה, ויש כאן הזדמנות מאוד גדולה לעשות את זה

ירון לוי:  אז בואו, בבקשה, זה בסוף אנחנו נלחמים בשביל הפסיכולוגים, אבל זה לא בשביל הפסיכולוגים זה בשביל הילדים שלנו

ירון לוי:  ואנחנו יכולים, בשינויי תקציב 2024, לשים את הדבר הזה בראש סדר עדיפויות וזה מה שאני מבקש

ירון לוי:  עזבו, עוד פעם זה לא התקנים, יש תקנים ונגדיל את התקנים בעוד מאתיים, זה לא תקנים

ירון לוי:  מדובר כאן על הסכמי שכר לסגור אותם וזה בסוף לילדים שלנו

ירון לוי:  ותודה שוב על הדיון

יונתן מישרקי: תודה רבה

יונתן מישרקי:  שלום אמר מקודם אין קואליציה ואופוזיציה בנושאים האלה

ירון לוי: אנחנו ביחד

יונתן מישרקי: אנחנו ביחד, המטרה היא משותפת, מה שאתה אומר כרגע זה מה שאני אומר

יונתן מישרקי:  אנחנו נקיים פה גם דיון תקציבי בסדרי עדיפויות של משרד הבריאות כדי להבין באמת

יונתן מישרקי:  אני מקווה ששבוע-שבועיים קדימה אנחנו נעשה את זה

יונתן מישרקי:  אנחנו רוצים לוודא שנושא של בריאות הנפש, בתוכו גם נמצא עולם הפסיכולוגיה, נמצא בראש הרשימה, בסדר? זה צריך להיות יחד עם שיקום למעלה, ראשונים למעלה בסדרי עדיפויות של משרד הבריאות

יונתן מישרקי:  תודה רבה לך

יסמין פרידמן: יונתן, רק הערה

יונתן מישרקי: בבקשה, אני אתן לך את רשות הדיבור בעוד 2-3 דוברים

יונתן מישרקי:  אני עובר רק לאיש מקצוע

יונתן מישרקי:  מירום שיף יושב ראש הנהגת ההורים הארצית בבקשה

מירום שיף: תודה על הדיון החשוב

מירום שיף:  הקשבתי לנציגת האוצר, והאמת שנדהמתי

מירום שיף:  לא היה סכום, לא היה מספר שנותנים לפסיכולוג חינוכי, לפסיכולוג כללי, כלום

מירום שיף:  זה פשוט משהו באוויר שאי אפשר בכלל להתייחס אליו ברצינות ולהתייחס לדבר זה

מירום שיף:  אני כבר לא מדבר על זה שמענק זה פלסטר

מירום שיף:       הסיפור הוא לא חרבות ברזל ומה שקרה ב-7 באוקטובר, הסיפור הוא מה שקורה במערכת החינוך הציבורית במדינת ישראל שנים

מירום שיף:  המערכת בנויה בסיסטמה לא נכונה

מירום שיף:  מצופים מהמחנך של הכיתה שהוא ייתן את הייעוץ, יחנך, ילמד, יהיה הפסיכולוג ועוד לא יודע מה עוד מצפים ממנו, וקשר עם ההורים וקשר עם לא יודע מה

מירום שיף:  ובסוף אין תקן ליועצת

מירום שיף:  נתחיל ביועצת ואחרי זה נעלה לפסיכולוג

מירום שיף:  אין תקן ליועצת, לא בבתי ספר יסודיים ולא בחטיבות ביניים ובחטיבות עליונות זה 1

מירום שיף: 7 שעות, שזה לא מספיק לשום דבר

קריאה: ולא בגנים

מירום שיף: בגנים זה 1 ל-100 שברור שזה לא מגיע לאף אחד

מירום שיף:  ואז מגיעים לפסיכולוג שזו המלצה בין 5-15, זאת אומרת שכל מי שלא בתחום הזה אולי יהיה לו, ובמערכת הרגילה זה אחד ל-1,000

מירום שיף:  מישהו חושב שאפשר לקבל ככה מענה? אי אפשר

מירום שיף:       אז אחד, בואו נתחיל לתקן את התקנים, נקבע תקן ליועצת בבתי ספר ואחר כך נגדיל את התקנים

מירום שיף:  ושתיים, בואו, היא דיברה על הסכם שכר

מירום שיף:  אם רוצים ההסכם הזה יהיה סגור בתוך ימים בודדים, וזה מה שצריך לעשות

מירום שיף:       מענק זה דבר נחמד, זה בסדר, זה יכולת לפצות על ההיסטוריה, ולא צריכים כל היום רק לבנות על ההתנדבות של אזרחים ועל הרצון שלהם לעשות או של ראשי ערים שעושים דברים נפלאים

מירום שיף:  השלטון המרכזי, הכנסת, אם משרד האוצר לא יודע לעשות את הדברים הנכונים כי יש לו סדרי עדיפויות שאנחנו חושבים שהם לא נכונים, תפקידה של הממשלה ושל הכנסת לשים את הילדים והנערים בכל הגילאים בראש סדרי העדיפויות ולהעביר חוק ולתקן את הדברים האלה

מירום שיף:  נכון שהסכם שכר זה לא אמור להיות בחוק, אבל אם אין ברירה, אז אין ברירה

מירום שיף:  וזה מה שאני מצפה שיקרה פה

יונתן מישרקי: טוב, תודה רבה אדוני

יונתן מישרקי:  עוד רגע אנחנו ניתן לצגה מלקו אבל לפני כן אני רוצה את מאי, בבקשה, תני לנו מהממונה על השכר באוצר, אנחנו רוצים תשובות לחלק מהדברים שעלו פה, וגם כדי למנוע שאלות בהמשך כי אנחנו כבר מתקרבים לקראת סיום הישיבה

יונתן מישרקי:  אז בבקשה

מאי שמואל: בסוף הסוגייה המרכזית שעלתה פה זה עניין הסכם השכר

מאי שמואל:  וכמו שגם עלה פה שנאמר שההסכם פתוח שנתיים, גם בוועדה הקודמת אמרנו שההסכם לא פתוח שנתיים

מאי שמואל:  ביולי האחרון היה הסכם המסגרת שנתן את האפשרות לדבר בכלל על הסכם ייעודי לפסיכולוגי

מאי שמואל:  אז האמירה שההסכם פתוח שנתיים היא לא אמירה נכונה

ירון לוי: כמה זמן הוא פתוח?     

מאי שמואל: מיולי האחרון

מאי שמואל:  זה נאמר שוב ושוב בכל הוועדות

יונתן מישרקי: אוקיי, הלאה בואי נתקדם

מאי שמואל: לגבי האמירה שלך, עניין של הסכם שכר זה לא משהו שאפשר לעשות בתוך ימים בודדים

מירום שיף: למה?     

מאי שמואל: ואני אומרת לך את זה מהניסיון, אנחנו רואים, אנחנו עושים הסכמי שכר

מאי שמואל:  אני רפרנטית מאקרו באגף שכר והסכמי עבודה, והסכמי שכר לא נסגרים בימים בודדים

מאי שמואל:  למה? כי זה עובר המון גורמים

מאי שמואל:  זאת אומרת, הסכם בסוף הוא עניין של משא ומתן, יש לנו גם את ההסתדרות שבסופו של דבר מייצגת את העובדים ועושה מולנו את המשא ומתן

מאי שמואל:  אם החיים היו פשוטים , ולא יודעת, בסוף היינו מגשרים על הכול והכל אוטופי, אז כן יכול להיות שהיינו מצליחים להביא הסכם בתוך כמה חודשים בודדים

מאי שמואל:  אבל בסוף מדובר במשא ומתן ולכל צד יש את האינטרס שלו

מירום שיף: את מתכוונת שההסתדרות לא תסכים לעליית שכר ניכרת? אני לא מכיר ארגון עובדים שמתנגד לכאלה דברים

מאי שמואל: לא אמרתי דבר כזה, אני רק אמרתי את המצב הרגיל

מירום שיף: תבואי עם הצעה ראויה ותראו שהכל נסגר בימים

יוסף עטאונה: איפה עומד המשא ומתן היום?     

מאי שמואל: דיוני המשא ומתן נקבעו לינואר ואמורים להתחיל כבר בקרוב

יוסף עטאונה: יתחילו בינואר?     

מירום שיף: ב-7 באוקטובר את יודעת מה קרה במדינה הזו?     

התרבות והספורט): מאי תתחילו מנקודות זכות על מה שמקבלים בקליניקות הפרטיות עוד לפני העלאת השכר, אתם תראו אותם, הם יזרמו לתוך המערכת הציבורית

מאי שמואל: רק משפט אחד ליו"ר הוועדה

מאי שמואל:  אני מתחברת שוב פעם למה שאמרתי, הסכם שכר זה לא משהו של כמה חודשים ולכן נתנו את מתווה המענקים לא כפלסטר, לא במטרה לדחות את הסכם השכר, כדי לתת משהו עכשיו לעצור

התרבות והספורט): תוסיפו בתוך המענק, או מתווה המענק - -      

מאי שמואל: יש מענקי גיוס ייעודיים

התרבות והספורט): - - מעבר למענקי גיוס ולכל זה, תכניסו, תשקלו את נקודות הזכות והטבות המס, אתם תראו אותם זורמים בכמויות למערכת הציבורית

יונתן מישרקי: אני אגיד לך משהו מאי, אני מוטרד מהנושא הזה

יונתן מישרקי:  אני שתקתי בכוונה עכשיו

יונתן מישרקי:  אני מוטרד מאוד שהישיבה הראשונה לדיונים עם ההסתדרות נקבעה לסוף ינואר

יונתן מישרקי:  זה לא מקובל, אני אמרתי לך גם בישיבה הקודמת

מאי שמואל: גם בישיבות הקודמות אמרתי

יונתן מישרקי: זה נשגב מבינתי למה אנחנו מחכים בנושא כל כך קריטי להנעת תהליך

יונתן מישרקי:  אתם יודעים שזו ישיבה רבת משתתפים ויש הרבה מאוד גורמים ואנחנו במלחמה וחלקם במילואים

מאי שמואל: אנחנו מדברים על עבודה כוללת שיש גם בתוך הבית שאנחנו עושים בימים אלו

מאי שמואל:  גם בישיבה הקודמת סיפרתי לכם על הסיורים המדהימים שעשינו ברחבי בתי החולים בארץ, וגם מחר אנחנו הולכים ומתארחים בעיריית ראשון לציון

מאי שמואל:  אנחנו ממשיכים לעבוד

מאי שמואל:  העבודה קורית ואנחנו מחברים את השטח אל הסכם השכר

עידית סרגוסטי: איך זה מקדם את התקציב?     

יונתן מישרקי: סליחה, אני אתן את רשות הדיבור

יונתן מישרקי:  חברת הכנסת צגה מלקו בבקשה

צגה מלקו: קודם כול אני מברכת את יושבי-הראש ושר העבודה והרווחה לשעבר, חברי מאיר על היוזמה

צגה מלקו:  אני יכולה להגיד שאני קצת מתוסכלת מהישיבות האלה האינטנסיביות, ובסופו של דבר הרבה תוצאות אנחנו לא רואים, אבל לא נרפה מזה

יונתן מישרקי: להמשיך בישיבות האלה או להפסיק?     

צגה מלקו: להמשיך

צגה מלקו:  אבל אני רוצה להתייחס פה לזה שכשאנחנו מתייחסים על השירות הפסיכולוגי הציבורי, מי צורך את זה? אם היה לכם פילוח לפי מצב סוציואקונומי או לפי קבוצות, אני הייתי רואה פה שהאוכלוסיות המוחלשות הן במקום הראשון

צגה מלקו:  מי שיש לו כסף לא צריך אותנו, הוא לא צריך את זה

צגה מלקו:  מי שזקוק לזה הן האוכלוסיות המוחלשות

צגה מלקו:       אני, כיוצאת אתיופיה אני אדבר על הקהילה שלי

צגה מלקו:  הקהילה שלי לא צרכנו שירות פסיכולוגי באתיופיה, יש לנו מרפאים, יש לנו לפי המסורת שלנו, מסורתי, מה שתרצו

צגה מלקו:  ואפשר להגיד כן עוזר או לא עוזר זה עניין אחר וגם פה יש עניין של תרבות

צגה מלקו:  כל הסיוע שנותנים הוא תלוי בתרבות

צגה מלקו:       כשאני מסתכלת היום בקהילה שלי מי הולך לפסיכולוגים? ועוד לשלם 300-400 שקלים לשעה? למי יש את הכסף הזה? אז לכן מדובר פה, חבר'ה, תסתכלו על האוכלוסיות המוחלשות, על האוכלוסיות המיוחדות, וגם בנוסף האמון בין האוכלוסיות למערכת

צגה מלקו:  האם יש אמון? מי מאמין במערכת? מי בא לקבל את השירות?      לכן אני מבקשת פה לתת דגש לאוכלוסיות מוחלשות גם מבחינה כלכלית, גם השוני התרבותי צריך להילקח בחשבון

צגה מלקו:  לא יכול להיות שאנחנו פה נדבר

צגה מלקו:  כנציגת משרד החינוך, לפעם הבאה אם אתם יכולים תביאו לפי אוכלוסיות מי צורך את השירות הפסיכולוגי ציבורי ואני חושבת שנהיה יותר חכמים

צגה מלקו:  לכן אני מבקשת מכולם לתת דגש על הדבר הזה

צגה מלקו:  גם אם יבואו וייכנסו פסיכולוגים שיודעים את התרבות, את הקוד התרבותי, ואפשר לפתוח

יונתן מישרקי: כן דיברתי על זה כבר פעם קודמת

צגה מלקו: לא לכל אחד אנחנו פותחים את השיחות שלנו

יונתן מישרקי: נכון מאוד

צגה מלקו: וצריך לתת דגש כמה שיותר לקלוט, וכמובן מבחינת השכר, אם אני הייתי פסיכולוגית היום תאמינו לי, אני הייתי הולכת לקליניקה הפרטית שלי, למה שאני אשתכר פה גרושים? בסופו של דבר אני צריכה להביא כסף לבית

יונתן מישרקי: תודה רבה

יונתן מישרקי:  חבר'ה שימו לב אנחנו רבע שעה לסיום, אני מבקש נא לקצר ולהיות ממוקדים

יונתן מישרקי:  רון בוכניק מההסתדרות בבקשה ולאחריו חבר הכנסת יוסף עטאונה

יונתן מישרקי:  סליחה, אני משלב בין ח"כ ואורחים

רון בוכניק: תודה רבה, היינו כאן לפני שבוע

רון בוכניק:  אנחנו שמחים שהנושא הזה ממשיך וצף, ותודה ליושבי-הראש וחברי הכנסת

רון בוכניק:  אני אהיה קצר מאוד ותכליתי

רון בוכניק:  הפתרון השורשי כמו שהזכירו כאן הוא אך ורק הסכם שכר

רון בוכניק:  העלאה משמעותית של שכר השעה לפסיכולוגים בכל הסקציות המקצועיות לרבות החינוכיים

רון בוכניק:  עוד משפט אחד, ההסתדרות שמה את הנושא הזה בראש סדר העדיפויות, עוד בנובמבר יו"ר ההסתדרות שלח מכתב לאוצר שלצערי לא קיבלנו עליו תגובה

רון בוכניק:  אנחנו מוכנים לשבת 24/7

יונתן מישרקי: יש מתווה שכר שהצעתם לאוצר?     

רון בוכניק: אנחנו יודעים בדיוק מה צריך לעשות

רון בוכניק:  כשתהיה הפגישה הראשונה אנחנו נציג את מתווה השכר

יונתן מישרקי: למה שלא שתשלחו לכם את זה במייל?     

רון בוכניק: אנחנו נשלח מסמך מקדים בימים הקרובים

מאיר כהן: אתה יכול לשלוח לנו העתק? לפחות לוועדות

רון בוכניק: אנחנו נשלח

רון בוכניק:  ואני רוצה להגיד שאנחנו בסנכרון מלא עם כל גורמי השטח

יונתן מישרקי: מעולה

רון בוכניק: אנחנו יודעים בדיוק מה צריך לעשות, משא ומתן כזה ה-time line שלו לא צריך להיערך המון זמן

רון בוכניק:  בשל הדחיפות אנחנו חייבים לעשות את זה מהר

יונתן מישרקי: תודה רבה

יונתן מישרקי:  חבר הכנסת יוסף עטאונה בבקשה

יוסף עטאונה: תודה רבה כבוד שני יושבי-הראש

יוסף עטאונה:  אני גם מצטרף לכל הדברים שנאמרו סביב הנושא הזה וחושב שיש הסכמה מקיר לקיר בלי קשר לזהות הפוליטית של כל אחד מאיתנו, לא קואליציה לא אופוזיציה, על התרומה, על הנחיצות של הפסיכולוגים, וזו ישיבה שניה

יוסף עטאונה:  דבר אחד שאינני מסכים זה עם האוצר, עם הדברים שלהם, עם כולם אני מסכים, לגבי האוצר אני חושב שהגיע הזמן שכולנו לא מסכימים וצריך להתארגן על זה

יוסף עטאונה:  זו כבר ישיבה שניה, הסכם שכר משמעותי שיכול לפתות אנשים להחזיר אותם לפסיכולוגיה בשירות הציבורי

יוסף עטאונה:       דבר נוסף אם אנחנו כבר מדברים על אנשי מקצוע בפסיכולוגיה – אני לא הייתי בפתיחת הישיבה – אבל הייתי מצפה ואשמח שתהיה אמירה מאוד ברורה ממך כיושב-ראש ועדת הבריאות לגבי הדברים שנאמרו אתמול על ידי "רב", מתחזה לרב, מאיר שמואלי, שהוא מסית נגד הרופאות והרופאים, אחיות ואחים ערבים בבתי החולים

יוסף עטאונה:  אנחנו רואים את זה בחומרה רבה

יוסף עטאונה:  דווקא בתקופה כזו הוכח שמערכת הבריאות היא מפגש למרקם חברתי

יוסף עטאונה:       ברשותך כבוד יושב-הראש, מערכת הבריאות היא מפגש למרקם חברתי יהודי-ערבי

יוסף עטאונה:  יותר מ-25% מהרופאות והרופאים במערכת הבריאות הם ערבים, בצוותים הרפואיים אחים ואחיות זה מגיע לכמעט 40% עד היום עשו את זה בנאמנות, במקצועיות, בשותפות, בדו-קיום ערבי יהודי בתוך בתי חולים

יוסף עטאונה:  צריך לשמור על זה וצריך לצאת באמירה נגד הדבר הזה

יונתן מישרקי: יוסף, זו נקודה חשובה, תודה רבה

יונתן מישרקי:  אנחנו כרגע עסוקים עם הפסיכולוגים, אנחנו 12 דקות לסיום הדיון

יונתן מישרקי:  אם אתה רוצה אני אוכל לדבר איתך, אני דיברתי עם שאר חברי הכנסת הערבים בהקשר הזה ויש לי הרבה מה להגיד בעניין

יוסף עטאונה: אבל שתצא אמירה ברורה מהוועדה, שאתה כוועדת בריאות מתכנסת בדבר מקצועי, לא צריך להתכנס בשביל דבר כזה

יונתן מישרקי: בחצי דקה כמובן אני אגיד שוועדת הבריאות מסיירת הרבה מאוד בבתי החולים, ואנחנו רואים את המנהיגות של מנהלי בתי החולים ואנחנו מברכים על כך, ואנחנו חושבים שזה נכון

יונתן מישרקי:  ואני אומר לכם חברי הכנסת הערבים, אל תהפכו את האירוע הזה, את כדור השלג הזה ותהפכו אותו לאירוע לאומי, אנחנו לא שם

יוסף עטאונה: אבל זה משהו מאוד חמור, יש מטרה - - -     

יונתן מישרקי: אני לא אהפוך את הדיון הזה לזה, ולכן אמרתי שלכל מה שאני אגיד יהיה לך מה להגיד וזה בסדר, אבל אני כן אומר אמירה באופן כללי, אנחנו על זה, אנחנו מדברים על זה עם מנהלי בתי החולים, אני חושבים שהמנהיגות שהם מגלים בתקופה הזו היא חשובה מאוד

יונתן מישרקי:  ואנא, תשמרו על הסטטוס קוו שמתנהל בצורה טובה

יוסף עטאונה: אנחנו נשמור

יוסף עטאונה:  כשמסיתים נגד רופאות ורופאים שנותנים שירות לכולם, פתאום אנחנו לא שומרים?     

יונתן מישרקי: כשאני אומר אנחנו הכוונה היא לא אתם, אנחנו

מאיר כהן: אנחנו מגנים בכל תוקף את האמירות המוטרפות האלה של האנשים, כולנו, 120 חברי כנסת

יוסף עטאונה: כולנו ביחד צריכים לגנות דבר כזה

יונתן מישרקי: בוודאי, הנושא הזה ברור

יונתן מישרקי:  תודה רבה

יונתן מישרקי:  אורית כהן שטילר מפורום הארגונים למען הפסיכולוגיה הציבורית

אורית כהן שטילר: תודה רבה על זכות הדיבור ותודה רבה לכם היו"רים של הוועדה המשותפת הזאת באמת, וגם לכל הח"כים שהגיעו וטרחו בתקופה הזאת

אורית כהן שטילר:  אני חושבת שאנחנו מאוד זקוקים לשותפות הזאת ובטח בתקופה הזאת של המלחמה, אנחנו מאוד מעריכים את זה

אורית כהן שטילר:  אני ממש אקצר

אורית כהן שטילר:       אני אגיד התייחסות אחת למה שהאוצר אמר

אורית כהן שטילר:  קודם כול ב-20 בינואר 2022 נחתם הסכם החרגה, היו עיצומים של הפסיכולוגים החינוכיים, בעקבות זה האוצר חתם והתחייב להחריג אותנו ולדון בהסכם השכר שלנו בנפרד מהסכמי השכר במשק

אורית כהן שטילר:  זה היה לפני שנתיים, 2022

אורית כהן שטילר:       האוצר לא פנה אלינו

אורית כהן שטילר:  עכשיו הוא נזכר לרדת אל השטח ולדבר עם מנהלי בתי החולים

אורית כהן שטילר:  אני יכולה להגיד שגם אני מדברת עם כל מיני מנהלים והם אומרים לנו כן, אתם יודעים מה אמרנו להם? אמרנו להם שמענקים בלי שכר לא ישנה כלום

אורית כהן שטילר:  לקחו את הדברים האלה ואמרו טוב בואו נשקיע במענקים

אורית כהן שטילר:       אנחנו עדיין לא יודעים, ולפני שבוע הייתה ועדה בבריאות, שאלתם יושב-הראש כמה כסף הוקצה להסכם השכר? עדיין לא שמענו את התשובה

אורית כהן שטילר:  השמועה זה 50 מיליון שקלים שזו תוספת של 10%

אורית כהן שטילר:  ואני רוצה להגיד, האוצר פועל לפי מודל התנהגותי אחד, יתנו יקבלו, לא יתנו לא יקבלו

אורית כהן שטילר:  ואני רוצה להגיד בתור פסיכולוגית שגם מבינה משהו בהתנהגות וגם עובדת עם ילדים שלפעמים הדרך לעבוד עם ילד זה לא דרך תיתן תקבל, לא תיתן לא תקבל, זה לגלות אמון, זה להגיד לו אני פותחת את הידיים ואני נותנת לך, ואני נותנת בך אמון שאתה תוכל לעשות את זה

אורית כהן שטילר:       האוצר מתייחס אלינו כאל פרזיטים וכאל מטומטמים, אנשים שרק באים לנצל את המערכת הציבורית

אורית כהן שטילר:  תתנו לנו כסף, תראו שאנחנו לא חוזרים, שאנחנו לא עובדים, קחו את הכסף בחזרה

אורית כהן שטילר:  אבל לא, הכול רק על בסיס מבחני תמיכה

אורית כהן שטילר:  זה מודל שגוי ואני מבקשת שתנסו דרך אחרת כי הדרך הזו לא עבדה

אורית כהן שטילר:       עוד שני דברים אחרונים

אורית כהן שטילר:  אני רוצה להגיד, דיברתם הרבה על תקינה

אורית כהן שטילר:  התקינה במשרד החינוך מיושנת וצריך לתקן את התקינה של הפסיכולוגים החינוכיים ולהרחיב אותה מגילאי 3-18, כיום זה גם מ-5-15, אבל אני רוצה להגיד עוד משהו

אורית כהן שטילר:  אין מפתחות תקינה במשרד הבריאות

אורית כהן שטילר:  זאת אומרת פסיכולוגים התפתחותיים, שיקומיים, רפואיים, קליניים, אין מפתח תקינה שאומר כמה פסיכולוגים קליניים למשל צריך שיהיו? כמה פסיכולוגים שיקומיים שיש לנו כל כך הרבה נפגעים במלחמה קטועי גפיים אנשים שצריכים לעבור תהליכים של שיקום? אין תקינה של כמה פסיכולוגים שיקומיים צריכים להיות, חייבים לטפל בדבר הזה, וזה לא ייפתר באמצעות מענקים

אורית כהן שטילר:       ודבר אחרון, אני באמת מבקשת תיאום בין משרדי, הפסיכולוגים מלווים את האזרחים מגיל לידה ועד זקנה

אורית כהן שטילר:  אי אפשר שרק משרד אחד יחזיק את זה

אורית כהן שטילר:  אנחנו מאוד מברכים על המהלך

אורית כהן שטילר:  חינוך, בריאות, כלכלה, רווחה, אתם צריכים להכניס את כולם, וכמובן האוצר, אחרת זה לא יעבוד

אורית כהן שטילר:  צריך תוכנית לאומית עם כמה משרדים שיעבדו ביחד, אם זה להקים מנהלת, משהו שבאמת יחזיק בראש את הנושא של פסיכולוגיה ציבורית

אורית כהן שטילר:  תודה רבה לכם

יונתן מישרקי: תודה רבה

יונתן מישרקי:  חברת הכנסת יסמין פרידמן בבקשה

יסמין פרידמן: ראשית אני חייבת לומר לך משהו, את הודית לחברי הכנסת שהגיעו לכאן

יסמין פרידמן:  חברי הכנסת מקבלים שכר על זה שהם כאן, ושכר מכובד, אתם לא

יסמין פרידמן:  אתם כנראה הגעתם לכאן בתחבורה ציבורית ולא באתם לדאוג רק לעצמכם, בזה שאתם כאן אתן דואגות לכלל האוכלוסייה

יסמין פרידמן:  אנחנו אלה שצריכים לנשק את הרגליים כרגע לכל מי שעושה את עבודת הקודש כמו שאתם עושים, זה אחד

יסמין פרידמן:       דבר שני, כמובן שאני מצטרפת לכל מה שנאמר פה, אבל הכי ברור, אין חזון, אין תוכנית עבודה, בכל התחומים אגב, אין משהו שאני יכולה להיאחז בו ולראות אוקיי

יסמין פרידמן:  הרי זה לא רק שכר, התקנים, יש דברים שצריכים להשתנות, איזושהי תוכנית עבודה לחמש השנים הקרובות

יסמין פרידמן:  המערכת הציבורית הורעבה, נרמסה עד אפר עוד לפני האירוע של ה-7 באוקטובר

יסמין פרידמן:  אז עכשיו אנחנו רואים משרד אחרי משרד אחרי משרד, הכל מתפרק

יסמין פרידמן:  אבל אני מבקשת שביחד עם התקציבים, וביחד עם המענקים, תובא תוכנית עבודה לפחות לחמש שנים

יסמין פרידמן:  זה המינימום של המינימום

יונתן מישרקי: תודה רבה, חבר הכנסת משה טור פז בבקשה

משה טור פז: אני אהיה קצר ואומר באמת שמי שהגיע למשבר הזה מורעב מצא את עצמו על הרגליים, זה מה שקרה כאן

משה טור פז:  אני רוצה להודות לחברי מאיר כהן שמציף את הנושא הזה פעם אחרי פעם ואני אומר שיש פה שני פתרונות, אחד הציגה הנציגה בצורה מאוד ברורה, תקציב

משה טור פז:  והשני הזכירה יסמין תוכנית עבודה

משה טור פז:  זהו ב-60 שניות, תקציב, תוכנית עבודה, לשים את הנושא הזה במודעות

משה טור פז:  הגיע הזמן להפסיק לדבר עליו ולעשות, תודה

יונתן מישרקי: תודה רבה, אני מתנצל, בסדר? אתם צריכים לדעת שאנחנו נמצאים - - -     

דורית חזן: לפני סיום אני מקווה שאני גם אוכל להביא את הדברים של הגננות

דורית חזן:  זה ממש חשוב

יונתן מישרקי: יש לך דקה, ברשותך

אופיר אקוניס: והמטפלים באומנויות יזכו?     

גיא יקר: יש פה פסיכולוג חינוכי אחד שיושב במעגל הזה, וזה אני חוץ מד"ר חווה פרידמן, ודווקא לי לא נתנו לדבר

דורית חזן: אני מדברת בעדך

דורית חזן:  בדקה אני אומרת

דורית חזן:  אני רוצה להגיד שיש לנו כאן גננת שבמדינת ישראל מחזיקה בממוצע 29 משפחות בקהילה

דורית חזן:  נכון להיום אני הבאתי שלושה מקרים של גננות, אחת עובדת ביישוב מסוים וביישוב שלה המועצה לא חזרה ללימודים מלאים, וביישוב האחר שהיא עובדת חזרו ללימודים מלאים מ-08:00-16:00, זאת אומרת שהיא צריכה להביא את הילדים לגן, לדאוג לזה שהבעל שלה נמצא עכשיו בלוחמה והיא לא מצליחה לתפקד בגן

דורית חזן:  זה דבר אחד

דורית חזן:       דבר שני, אנחנו מדברים על גננת שהייתה בעת הזו באזורים, בבארי, ואחר כך המערכת לא יודעת לתמוך בה

דורית חזן:  אותה גננת צריכה לתמוך

יונתן מישרקי: תתמקדי בפסיכולוגים

דורית חזן: בפסיכולוגים?     

יונתן מישרקי: כן, זה הדיון

דורית חזן: אני רוצה שיביאו לאותה גננת שצריכה להחזיק את הקהילה שלה, 29 ילדים, לטפל בה, כדי שהיא תוכל להחזיק את הקהילה שלה

דורית חזן:  חבר'ה, בלי להביא את הפסיכולוגים

דורית חזן:  דרך אגב שתדעו לכם, משרד החינוך הוריד את כל ההשתלמויות לגננות למעט מפגש הפיקוח

דורית חזן:  במקום המפקחת אני רוצה לראות פסיכולוגית שתטפל בגננות, היא תעביר את הידע ואת מה שאתם תתנו לה, את הכוח שתתנו לה

דורית חזן:  תשאלו אותה מה שלומה

יונתן מישרקי: תודה

יונתן מישרקי:  גיא יקר בבקשה

גיא יקר: תודה, בגלל הזמן אז אני אנצל את זה שהמיקרופון קרוב אליי לפה

גיא יקר:  אני יושב ראש החטיבה החינוכית בהסתדרות הפסיכולוגים

גיא יקר:  אני פסיכולוג חינוכי 15 שנים

גיא יקר:  ב-7 באוקטובר התקשרתי למנהלת שלי ואמרתי לה אני רוצה עכשיו ללכת לאנשהו, וב-8 באוקטובר מצאתי את עצמי עובד חודשיים במלון עם מפונים, עם חבר'ה שהיו עדים לתופת ולטראומה

גיא יקר:  עד היום אנחנו מטפלים באנשים האלה

גיא יקר:  אני מקבל 50 שקלים לשעה

קריאה: בושה

גיא יקר: זה הרבה יותר מבושה

גיא יקר:  50 במקרים הטוב

גיא יקר:  אני ברגע זה ממש מחליף את המנהלת שלי, אני מנהל אזור שלם בתל אביב עם המשכורת הזאת

גיא יקר:  לא באתי בתחבורה ציבורית, אל תדאגי, אבל יש לי שאלות מאוד רציניות והיה לי חשוב לדבר כדי שתכירו אותנו בשר ודם

גיא יקר:  בתור נציג הפסיכולוגים החינוכיים שמתנדב לעבודה ציבורית כבר מעל 10 שנים יש לי באופן אישי שאלות רציניות האם אני נשאר במגזר הציבורי או לא

גיא יקר:  כי כבר המון שנים מבטיחים לנו

גיא יקר:  אני היום מדריך פסיכולוגים

גיא יקר:  כל החברים שלי שהגיעו איתי את עזבו את השירות הציבורי, כולם בקליניקות

גיא יקר:  יש לי קליניקה משגשגת אני מרוויח יפה מאוד בקליניקה

גיא יקר:  אני לא רוצה קליניקה, אני רוצה לעבוד רק בשפ"ח

יונתן מישרקי: אוקיי

יונתן מישרקי:  אתם בקשר עם ההסתדרות?     

גיא יקר: אורית אנחנו בקשר איתם?     

אורית כהן שטילר: בוודאי שאנחנו בקשר עם ההסתדרות

יונתן מישרקי: למה אני שואל את השאלה הזו? אני רוצה שכשמגיע מתווה למשרד האוצר או כשיש דיבור עם משרד האוצר שמתחיל עם הממונה על השכר דיבור, שאתם תהיו חלק מזה, שהשאלות שלך יקבלו מענה

גיא יקר: תראו, אנחנו חלק מזה

גיא יקר:  לצערי הרב פירקו את החטיבה של הפסיכולוגים מתוך ההסתדרות, פירקו אותנו, אין לנו בעצם נציגים בתוך ההסתדרות אבל אנחנו כן בדיבור מול ההסתדרות

אורית כהן שטילר: אנחנו במערכים סביב הדבר הזה

אורית כהן שטילר:  שבע שנים אנחנו עובדים על המתווה, יש לנו מתווה

אופיר אקוניס: כבוד יושב-הראש, אני רוצה מילה

אופיר אקוניס:  הפסיכולוגים החינוכיים דיברו פה בשפע

אופיר אקוניס:  אנחנו מטפלים באומנות, 9,000 מטפלים באומנות בישראל

יונתן מישרקי: תזכרי שאת מדברת בכל ועדה שלי

אופיר אקוניס: סליחה, זו ועדה מאוד חשובה, יש פה מתווים שאף אחד לא הזכיר שאנחנו עובדים עם אלפי - - -     

יונתן מישרקי: אנחנו מכירים

אופיר אקוניס: לא, אני מדברת עם הפסיכולוג החינוכי, שמונה שבועות הוא מקבל 50 שקלים לשעה, אני מתנדבת

יונתן מישרקי: אני עובר לשלב הסיכום, ידידי חבר הכנסת מאיר כהן, בבקשה

מאיר כהן: חברים, גם אם נישאר כאן עוד שלוש שעות אנחנו נשמע את זה

מאיר כהן:  אני חושב שההיפך, אנחנו זלגנו למקומות אחרים, צריך להתמקד, יש כותרת לפגישה הזאת

מאיר כהן:       אני רוצה להגיד משהו ואני אנסה להיות פרגמטי, השלב הבא שצריך להיות, ואני מציע לשני חבריי המכובדים, לוועדת החינוך מגיע בשלב הבא ויושב שר החינוך, רשאי יושב-ראש ועדה לזמן את שר החינוך ולדרוש ממנו, וזה מה שאני מבקש מכם, כמו שאני רואה שבזמן האחרון משרד החינוך מגיש תוכניות לאלף, בית גימל דברים, להביא אותו אך ורק שיציג לפני ועדת החינוך את התוכנית שלו לשירות הפסיכולוגי החינוכי, מתוקצבת, מסודרת, בהלימה עם ראשי הרשויות

מאיר כהן:       הדבר השני בוועדת הבריאות צריך להגיע שר הבריאות ולהציג את התוכנית שלו

מאיר כהן:  בלי זה אנחנו נהיה מאוד נחמדים, אנחנו נהיה נהדרים, אנחנו נשמע אתכם דקה כל אחד, ואנחנו נמשיך לדרכנו

מאיר כהן:  אני מאמין גדול כמו יוסי וכמו משריקי ואני שוב רואה את עבודתם

מאיר כהן:       אגב, אני ותיק בכנסת הזאת, מזמן לא ראיתי שתי ועדות – אני כבר מכיר את האנשים – שהראשים שלהם מחויבים לזה

מאיר כהן:  אבל בכדי שהמחויבות הזאת תינעל ותהיה סגורה, צריכים להגיע לכן השרים ולתת את התשובות ורצוי שהם יגיעו עם תוכניות

בני ביטון: רק תוספת שר האוצר, מאיר, עם כל הכבוד לחינוך והבריאות, שר האוצר, כסף

יונתן מישרקי: אני מוותר עם נאום הסיום שלי, מה שנקרא סיכום הישיבה, לטובת נעם וילדר המועצה לשלום הילד, ומיד אחרי זה יסכם אדוני

נעם וילדר: תודה

נעם וילדר:  תודה רבה לכם ועל הדיון, אני רוצה להגיד שאני שומעת כבר מספר דיונים את כל הפתרונות שמוצעים, ויש תחושה כל הזמן שיש רצון לרבע את המעגל, כשבסופו של דבר צריך להגדיל את המעגל, זה מה שצריך לעשות

נעם וילדר:  ומודל דימונה לא הייתי, נשמע נהדר

נעם וילדר:  האחריות לשלומם הנפשי של הילדים והנוער מוטלת על המדינה

נעם וילדר:  מה אנחנו כן לומדים? שכשמכניסים את היד לכיס רואים את הילדים

נעם וילדר:  הילדים מקבלים מענה

נעם וילדר:       מה שצריך לעשות זה שלושה דברים, אחד, להגדיל את השכר באופן משמעותי, כבר דיברנו על זה, סלי תגבור זה לא פתרון מספק, מענקים בוודאי שלא

נעם וילדר:  הגדלת התקנים ל-2,700 פסיכולוגים נוספים, ושינוי מפתח התקינה בהתאם, והרחבת תחום האחריות של מערך השירות הפסיכולוגי באופן מלא ומחייב מגיל לידה עד גיל 18

נעם וילדר:      אני רוצה לפנות כאן לכל הח"כים, זה הדבר האחרון

נעם וילדר:  אתם כל הזמן אומרים בדיונים האחרונים שמדינת ישראל מה-7 באוקטובר היא לא אותה מדינה, היא לא יכולה להיות אותה מדינה, וכשרואים את התקציבים ומה שמתנהל בתקציב של 2023 ועכשיו 2024 זה נראה שאנחנו בדיוק באותה מדינה, בדיוק

נעם וילדר:  וזה בידיים שלכם כל חברי הכנסת ולא רק השרים, להחליט

נעם וילדר:  וזו לא אמירה פופוליסטית, זו אמירה ערכית, להגיד שאתם לא מצביעים על התקציב של 2024 בלי שהנושא של בריאות הנפש של ילדים ונוער מקבל תקציב חסר תקדים

יונתן מישרקי: תודה רבה, סיכמת במקומי ועשית את זה מעולה

יונתן מישרקי:  תודה רבה, בכבוד יוסי

התרבות והספורט): כמו שאת מכירה אותי, אני לא מחלק דיבורי סרק, לא אצביע לתקציב וזה

התרבות והספורט):  אנחנו אומרים את הדברים כהווייתם, הדברים צריכים לקרות

קריאה: זה הדבר המעשי שאתם יכולים לעשות

התרבות והספורט): אנחנו יודעים לעשות את העבודה, מאיר כהן, שאר חברי הכנסת, קינלי, ירון פה, חברי הכנסת מישרקי ואני, והנושא הזה הוא לא סתם עולה בוועדת הבריאות כעשר ועדות, ועדה שלישית בוועדת החינוך, יש לנו בעוד הרבה נושאים לטפל ואם החלטנו לטפל בזה זה כי אנחנו מאמינים שצריך לשפר ולטפל וזה יטופל

התרבות והספורט):       הוועדות שולחות את התנחומים למשפחות הנופלים, איחולי החלמה לפצועים, מתכוונים ומתפללים להחזרתם שלכל החטופים וחיילי צבא הגנה לישראל, כוחות הביטחון לשלום במהרה הביתה

התרבות והספורט):       ועדת החינוך, התרבות והספורט וועדת הבריאות מודות ליוזם הדיון חבר הכנסת מאיר כהן, שפעל ללא לאות לטובת ילדי ישראל, וכן הוועדות מודות לכל המשתתפים בדיון, שנדרשו לנושא, אלו שדיברו ואלו שלצערנו לא הספיקו

התרבות והספורט):       הוועדות דורשות ממשרד האוצר לתקצב זמנים ברורים לסיום הכנת מודל המענקים לפסיכולוגים החינוכיים, ולתקצב את המודל

התרבות והספורט):  הוועדות מבקשות ממשרד החינוך ומשרד הבריאות לעדכן בדחיפות את מפתח התקינה הנדרשים לצרכי מערכת הבריאות ומערכת החינוך

התרבות והספורט):      הוועדות מבקשות ממשרד החינוך ומשרד האוצר להכין תוכנית סדורה כדי לאייש את התקנים הפסיכולוגים ולפסיכולוגים החינוכיים

התרבות והספורט):  הוועדות שבות על דרישתן ממשרד האוצר ומההסתדרות הכללית להביא במהרה ולא לסוף חודש ינואר אלא כבר בתחילת חודש ינואר וזה נותן לכם עוד כמה ימים להתארגן, להסכם שכר ראוי שיחזיר את הפסיכולוגים למערכת הציבורית ועד שזה יקרה, אני קורא שבתוך המענק הכללי לפסיכולוגים בכלל ולפסיכולוגים החינוכיים בפרט להכניס את נקודות זכות והטבות מס לנושא הזה

התרבות והספורט):       כמו כן, על פי בקשת הסיכום שלך, אדוני חבר הכנסת מאיר כהן, אני אכנס את ועדת החינוך, אני מפה ארים טלפון לשר החינוך ואבקש ממנו כבר עכשיו להכין תוכנית ולהציג אותה בפני הוועדה עד סוף חודש ינואר

התרבות והספורט):  תוכנית ברורה, מסודרת, שלשם כך היא תוכל גם להתיישב מול המתווה ומול חתימה על ההסכם החדש של ההסתדרות והגורמים הרלוונטיים מול האוצר, ואני מצפה גם מועדת הבריאות לכנס את הוועדה ולהוביל את הנושא הזה

יונתן מישרקי: אני בדרך כלל עושה מה שאתה אומר לי

התרבות והספורט): הנושא הזה לא ירד מסדר היום, לא צריך איומים בשביל זה, תאמיני לי שזה מה שיקרה

יונתן מישרקי: תודה רבה על הסיכום, תודה רבה לכולם, הישיבה נעולה